LIETUVOS RESPUBLIKOS ŪKIO MINISTRO

į s a k y m a s

DĖL VP2-2.2-ŪM-02-K PRIEMONĖS „ASISTENTAS-4“ PROJEKTŲ FINANSAVIMO SĄLYGŲ APRAŠO patvirtinimo

2013 m. gegužės 14 d. Nr. 4-415

Vilnius

Vadovaudamasi Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132; 2009, Nr. 131-5682), 18.2 ir 18.3 punktais,

t v i r t i n u VP2-2.2-ŪM-02-K priemonės „Asistentas-4“ projektų finansavimo sąlygų aprašą (pridedama).

Ūkio ministrė	Birutė Vėsaitė

SUDERINTA

Lietuvos Respublikos finansų ministerijos

2013-05-14 raštu Nr. ((24.3-02)-5K-1310545)-6K-1304418

_________________

PATVIRTINTA

Lietuvos Respublikos ūkio ministro 2013 m. gegužės 14 d. įsakymu Nr. 4-415

VP2-2.2-ŪM-02-K PRIEMONĖS „Asistentas-4“ PROJEKTŲ FINANSAVIMO SĄLYGŲ APRAŠAS

I. BENDROSIOS NUOSTATOS

1. VP2-2.2-ŪM-02-K priemonės „Asistentas-4“ projektų finansavimo sąlygų aprašas (toliau – Aprašas) parengtas vadovaujantis 2006 m. liepos 5 d. Europos Parlamento ir Tarybos reglamentu (EB) Nr. 1080/2006 dėl Europos regioninės plėtros fondo ir panaikinančiu Reglamentą (EB) Nr. 1783/1999 (OL 2006 L 210, p. 1), su paskutiniais pakeitimais, padarytais 2010 m. gegužės 19 d. Europos Parlamento ir Tarybos reglamentu (ES) Nr. 437/2010 (OL 2010 L 132, p. 1), 2006 m. liepos 11 d. Tarybos reglamentu (EB) Nr. 1083/2006, nustatančiu bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančiu Reglamentą (EB) Nr. 1260/1999 (OL 2006 L 210, p. 25), su paskutiniais pakeitimais, padarytais 2012 m. gegužės 22 d. Europos Parlamento ir Tarybos reglamentu (ES) Nr. 423/2012 (OL 2012 L 133, p. 1) (toliau – Tarybos reglamentas Nr. 1083/2006), 2006 m. gruodžio 8 d. Komisijos reglamentu (EB) 1828/2006, nustatančiu Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento (EB) Nr. 1080/2006 dėl Europos regioninės plėtros fondo, įgyvendinimo taisykles (OL 2006 L 371, p. 1), su paskutiniais pakeitimais, padarytais 2011 m. lapkričio 29 d. Komisijos įgyvendinimo reglamentu (ES) Nr. 1236/2011 (OL 2011 L 317, p. 24), 2006 m. gruodžio 15 d. Komisijos reglamentu (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL 2006 L 379, p. 5) (toliau – Komisijos reglamentas Nr. 1998/2006), Lietuvos 2007–2013 metų Europos Sąjungos struktūrinės paramos panaudojimo strategija, patvirtinta Europos Komisijos 2007 m. balandžio 26 d. sprendimu Nr. K(2007)1808, Ekonomikos augimo veiksmų programa, patvirtinta Europos Komisijos 2007 m. liepos 30 d. sprendimu Nr. K(2007)3740 (toliau – Ekonomikos augimo veiksmų programa), Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789), (toliau – Išlaidų ir finansavimo reikalavimų atitikties taisyklės) nuostatomis, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132), nuostatomis, Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklių, patvirtintų Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637; 2012, Nr. 90-4698) (toliau – Atsakomybės ir funkcijų paskirstymo tarp institucijų taisyklės) nuostatomis, Ekonomikos augimo veiksmų programos priedu, patvirtintu Lietuvos Respublikos Vyriausybės 2008 m. liepos 23 d. nutarimu Nr. 788 (Žin., 2008, Nr. 95-3721) (toliau – Nutarimas Nr. 788), Metodiniais nurodymais dėl Projektų finansavimo sąlygų aprašo ir Metodiniais nurodymais vertintojams dėl projektų atitikties bendriesiems Stebėsenos komiteto patvirtintiems projektų atrankos kriterijams vertinimo, patvirtintais Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861, Nr. 120-4567).

2. Aprašas skirtas pareiškėjams ir institucijoms, kurios atliks projektų vertinimą ir atranką. Finansavimas iš Europos Sąjungos (toliau – ES) fondų lėšų skiriamas Ekonomikos augimo veiksmų programos 2 prioriteto „Verslo produktyvumo didinimas ir aplinkos verslui gerinimas“ VP2-2.2-ŪM-02-K priemonės „Asistentas-4“ (toliau – Priemonė) projektams įgyvendinti.

3. Pagal Aprašą valstybės pagalba neteikiama. Teikiamo finansavimo forma yra negrąžintina subsidija (dotacija), teikiama nominaliąja verte. Finansavimas yra skiriamas iš Lietuvos Respublikos ūkio ministerijos programos (Europos regioninės plėtros fondo) lėšų. Pagal Aprašą numatoma paskirstyti Nutarimo Nr. 788 Priemonės aprašymo dalyje „Finansavimo planas“ numatytą projektams galimą skirti finansavimo lėšų sumą. Projektai atrenkami konkurso būdu.

4. Apraše vartojamos sąvokos:

Labai maža įmonė – taip, kaip apibrėžta Lietuvos Respublikos smulkiojo ir vidutinio verslo plėtros įstatyme (Žin., 1998, Nr. 109-2993; 2007, Nr. 132-5354).

Maža įmonė – taip, kaip apibrėžta Lietuvos Respublikos smulkiojo ir vidutinio verslo plėtros įstatyme.

Patvirtinta metinė finansinė atskaitomybė – pareiškėjo metinės finansinės atskaitomybės dokumentai, patvirtinti Lietuvos Respublikos įstatymų ar juridinio asmens steigimo dokumentų nustatyta tvarka.

Smulkiojo ir vidutinio verslo subjektas – taip, kaip apibrėžta Lietuvos Respublikos smulkiojo ir vidutinio verslo plėtros įstatyme.

Vidutinė įmonė – taip, kaip apibrėžta Lietuvos Respublikos smulkiojo ir vidutinio verslo plėtros įstatyme.

Viešosios paslaugos verslui – informacijos, aukštos kokybės konsultacinių paslaugų verslo reguliavimo, juridinio asmens vidaus valdymo, juridinio asmens aplinkos ir kitais verslui aktualiais klausimais teikimas įvairiomis komunikacijos priemonėmis lengvatinėmis sąlygomis smulkiojo ir vidutinio verslo subjektams ir (arba) fiziniams asmenims, ketinantiems pradėti verslą, išskyrus patalpų, techninės ir biuro įrangos nuomą.

Kitos Apraše vartojamos sąvokos atitinka Komisijos reglamente Nr. 1998/2006, Tarybos reglamente Nr. 1083/2006, Išlaidų ir finansavimo reikalavimų atitikties taisyklėse, Projektų administravimo ir finansavimo taisyklėse, Atsakomybės ir funkcijų paskirstymo tarp institucijų taisyklėse ir kituose teisės aktuose vartojamas sąvokas.

II. PRIEMONĖS TIKSLAI IR REMIAMOS VEIKLOS

5. Priemonė prisideda prie Ekonomikos augimo veiksmų programos 2 prioriteto „Verslo produktyvumo didinimas ir aplinkos verslui gerinimas“ 2 uždavinio „Padidinti veikiančių įmonių gyvybingumą ir paskatinti verslumą“ įgyvendinimo. Priemonės tikslas – skatinti viešųjų paslaugų verslui teikėjus teikti verslo poreikius atitinkančią geresnės kokybės informaciją ir paslaugas ir taip pagerinti verslo sąlygas smulkiojo ir vidutinio verslo (toliau – SVV) subjektams ir asmenims, ketinantiems pradėti verslą.

6. Pagal Aprašą Priemonės lėšomis bus finansuojamos visos Priemonės veiklos:

6.1. informacinių renginių, skatinančių visuomenės, ypač jaunimo ir moterų, verslumą, naujų SVV subjektų steigimąsi ir plėtrą, verslo partnerystės tinklų susidarymą, franšizę, organizavimas. Šios veiklos negali viršyti 20 procentų visų projektu įgyvendinamų veiklų;

6.2. aukštos kokybės konsultacinių paslaugų teikimas konkretiems naudos gavėjams šiose srityse: verslo reguliavimo klausimai (verslo pradžia, nesteigiant juridinio asmens, juridinio asmens steigimas, mokesčių sistema, darbo teisė, leidimai ir licencijos, viešieji pirkimai ir pan.); juridinio asmens vidaus valdymo klausimai (vadyba, projektų valdymas, kokybės vadyba, žmogiškieji ištekliai, finansų valdymas ir pan.); juridinio asmens aplinkos klausimai (rinkos analizė, vietinė ir regioninė konkurencinė aplinka, partnerių paieška, finansinių šaltinių paieška, eksporto galimybės, internalizacija ir pan.); taip pat kita praktinė ir konsultacinė pagalba verslo ir menų inkubatoriuje veiklą plėtojančioms įmonėms (pagalba inkubuojamoms įmonėms, rengiant ir atnaujinant verslo planus, verslo planų įgyvendinimo stebėsena, inkubuojamų įmonių reklama ir pan.) (de minimis).

7. Projekto veiklos finansuojamos tik tuo atveju, jeigu pareiškėjas ir partneriai pagrindžia, kad visas finansavimas, kurį jis gaus Aprašo 6.2 punkte nurodytoms veikloms vykdyti, bus perduotas galutiniam naudos gavėjui, ir pareiškėjas (partneriai) kaip tarpininkas negaus jokios naudos (tai yra gautos pajamos padengs tik patirtas išlaidas). Tokiu atveju pareiškėjas (partneriai) nėra valstybės pagalbos gavėjas. Priešingu atveju finansavimas bus laikomas valstybės pagalba pareiškėjui (partneriui) ir projektas nebus finansuojamas.

8. Kai projekto veiklų nauda visiškai perduodama galutiniam naudos gavėjui, projekto vykdytojas privalo taikyti Komisijos reglamento Nr. 1998/2006 nuostatas, informuoti galutinį naudos gavėją, kad jam suteikiama de minimis pagalba, teikti ataskaitas Ūkio ministerijai bei apie suteiktą de minimis pagalbą pranešti Suteiktos valstybės pagalbos registrui, įsteigtam Lietuvos Respublikos Vyriausybės 2005 m. sausio 19 d. nutarimu Nr. 35 (Žin., 2005, Nr. 9-282).

9. Pagal Aprašą projektų įgyvendinimo sėkmė bus matuojama Priemonės įgyvendinimo stebėsenos rodikliais:

9.1. Priemonės produkto rodiklis – verslo aplinkos gerinimo projektai.

9.2. Priemonės rezultato rodikliai. Pareiškėjas privalo pasirinkti bent vieną Aprašo 9.2.1–9.2.2 punktuose nurodytą rezultato rodiklį:

9.2.1. įmonėse, kurios pasinaudojo suteiktomis paslaugomis, sukurtos naujos ir išsaugotos darbo vietos;

9.2.2. įsteigti nauji SVV subjektai.

10. Priemonės stebėsenos rodiklių skaičiavimo metodika pateikiama Aprašo 5 priede.

III. REIKALAVIMAI PAREIŠKĖJAMS IR PROJEKTAMS

11. Tinkami pareiškėjai yra viešosios įstaigos, kurių vienas iš dalyvių arba savininkas yra valstybė ir (arba) savivaldybė, asociacijos, kurių nariai yra juridiniai asmenys, ir prekybos, pramonės ir amatų rūmai, atitinkantys visas Tinkamumo finansuoti vertinimo metodikos (Aprašo 2 priedas) (toliau – 2 priedas) 7.1–7.2 punktuose išvardytas sąlygas ir reikalavimus.

12. Tinkami partneriai yra viešosios įstaigos, aukštosios mokyklos ir profesinio mokymo įstaigos, asociacijos, kurių nariai yra juridiniai asmenys, ir prekybos, pramonės ir amatų rūmai, atitinkantys visus 2 priedo 7.1 ir 7.2 punktuose nustatytus reikalavimus.

13. Įgyvendinant projektą kartu su pareiškėju turi dalyvauti ne mažiau kaip 5 partneriai.

14. Pareiškėjas ir partneriai turi užtikrinti pakankamus administracinius gebėjimus ir finansinius išteklius projektui įgyvendinti.

15. Pareiškėjai ir partneriai turi užtikrinti efektyvų projektui įgyvendinti reikalingų lėšų panaudojimą.

16. Teikiant paraišką, prie paraiškos turi būti pridedama galiojanti jungtinės veiklos (partnerystės) sutarties kopija. Jungtinės veiklos (partnerystės) sutartį pasirašo pareiškėjas ir visi projekto partneriai.

17. Jungtinės veiklos (partnerystės) sutartyje turi būti aiškiai išdėstyti šalių įsipareigojimai ir teisės projekto atžvilgiu (kiekvienos šalies finansinis ir dalykinis indėlis į projektą, teisės į bendrai sukurtą ar įgytą turtą, projekto rezultatai ir kita), šalių atsakomybė, taip pat įsipareigojimai laikytis pagrindinių geros partnerystės praktikos taisyklių:

17.1. visi partneriai turi būti perskaitę paraišką ir susipažinę su savo teisėmis ir pareigomis įgyvendinant projektą;

17.2. įgyvendindamas projektą jo vykdytojas privalo reguliariai konsultuotis su partneriais ir nuolat juos informuoti apie projekto įgyvendinimo eigą;

17.3. projekto vykdytojas visiems partneriams privalo persiųsti visų viešosios įstaigos Lietuvos verslo paramos agentūrai (toliau – LVPA) teikiamų ataskaitų kopijas;

17.4. visi projekto pakeitimai, turintys įtakos partnerių įsipareigojimams ir teisėms, prieš kreipiantis į LVPA pirmiausia turi būti raštu suderinti su partneriais.

18. Jungtinės veiklos (partnerystės) sutartį galima keisti:

18.1. jei jungtinės veiklos (partnerystės) sutartis keičiama iki administracinės atitikties ir projekto tinkamumo finansuoti vertinimo etapų pabaigos, pakeitimai turi būti įforminami kaip jungtinės veiklos (partnerystės) sutarties pakeitimai. Jungtinės veiklos (partnerystės) sutarties pakeitimas turi būti suderintas su LVPA;

18.2. jei jungtinės veiklos (partnerystės) sutartis keičiama įsigaliojus projekto finansavimo ir administravimo sutarčiai, jungtinės veiklos (partnerystės) sutarties pakeitimai galimi su sąlyga, kad pakeitimai nebūtų turėję esminės įtakos priimant sprendimą dėl projekto finansavimo ir neprieštarauja Aprašo nuostatoms. Pakeitimai turi būti įforminami kaip jungtinės veiklos (partnerystės) sutarties pakeitimai. Šie pakeitimai galimi, suderinus juos su LVPA. Projekto vykdytojas, atlikdamas pakeitimą, gali konsultuotis su LVPA.

19. Projektas, tinkamas finansuoti pagal Priemonę:

19.1. pagrindinės projekto veiklos fiziškai turi būti vykdomos Lietuvos Respublikos teritorijoje;

19.2. turi būti įgyvendintas ne ilgiau kaip per 18 mėnesių nuo projekto finansavimo ir administravimo sutarties įsigaliojimo dienos. Šis terminas pagrįstais atvejais gali būti pratęstas projekto finansavimo ir administravimo sutartyje nustatyta tvarka. Visos projekto veiklos turi būti baigtos įgyvendinti ir galutinis mokėjimo prašymas turi būti pateiktas ne vėliau kaip iki 2015 m. spalio 1 d.;

19.3. turi neviršyti Tarybos reglamento Nr. 1083/2006 39 straipsnyje nustatytos didelės apimties projekto sumos (bendros projekto vertės) – 172 640 000,00 Lt (šimto septyniasdešimt dviejų milijonų šešių šimtų keturiasdešimt tūkstančių litų);

19.4. turi atitikti Stebėsenos komiteto veiksmų programų, įgyvendinančių Lietuvos 2007–2013 metų Europos Sąjungos struktūrinės paramos panaudojimo strategiją, įgyvendinimo priežiūrai atlikti, sudaryto Lietuvos Respublikos Vyriausybės 2007 m. sausio 22 d. nutarimu Nr. 60 (Žin., 2007, Nr. 10-396; 2008, Nr. 4-133), patvirtintus visus bendruosius ir specialiuosius atitikties projektų atrankos kriterijus ir siekti atitikti prioritetinius projektų atrankos kriterijus. 2 priede išvardyti projektui taikomi bendrieji ir specialieji projekto atrankos kriterijai ir vertinimo klausimai ir (arba) teiginiai, pagal kuriuos nustatoma, ar projektas atitinka šiuos kriterijus. Naudos ir kokybės vertinimo metodikoje (Aprašo 3 priedas) (toliau – 3 priedas) išvardyti projektui taikomi prioritetiniai kriterijai;

19.5. gali būti pradėtas įgyvendinti ne anksčiau nei po paraiškos registravimo LVPA dienos, tačiau projekto išlaidos iki finansavimo skyrimo dienos yra patiriamos pareiškėjo rizika. Jeigu projektas, kuriam prašoma finansavimo, pradedamas įgyvendinti iki paraiškos registravimo LVPA dienos, visas projektas tampa netinkamas ir jam finansavimas neskiriamas;

19.6. projekto veiklos turi būti pradėtos įgyvendinti ne vėliau kaip per 2 mėnesius nuo projekto finansavimo ir administravimo sutarties pasirašymo dienos;

19.7. turi neprieštarauti darnaus vystymosi principo įgyvendinimui, nepažeisti Nacionalinės darnaus vystymosi strategijos, patvirtintos Lietuvos Respublikos Vyriausybės 2003 m. rugsėjo 11 d. nutarimu Nr. 1160 (Žin., 2003, Nr. 89-4029; 2009, Nr. 121-5215), nuostatų ir atitikti šiuos reikalavimus:

19.7.1. nepažeisti aplinkos apsaugos reikalavimų;

19.7.2. nedaryti neigiamos įtakos sprendžiant socialines ir ekonomines problemas (kokybė ir prieinamumas, nedarbas, skurdas arba socialinė atskirtis);

19.8. turi neprieštarauti lyčių lygybės ir nediskriminavimo principų įgyvendinimui, nepažeisti Lietuvos Respublikos lygių galimybių įstatymo (Žin., 2003, Nr. 114-5115; 2008, Nr. 76-2998) bei Lietuvos Respublikos moterų ir vyrų lygių galimybių įstatymo (Žin., 1998, Nr. 112-3100), neriboti vienodų galimybių vyrams ir moterims, bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams dalyvauti projekte ir naudotis projekto rezultatais.

20. Projektas ir projekto veiklos negali būti finansuotos ar finansuojamos bei suteikus finansavimą teikiamos finansuoti iš kitų programų, finansuojamų valstybės biudžeto lėšomis, kitų fondų ar finansinių mechanizmų (Europos ekonominės erdvės ir Norvegijos, Šveicarijos Konfederacijos ir kita) bei kitų veiksmų programų priemonių (pvz., VP2-2.2-ŪM-01-K priemonės „Asistentas-1“, VP2-2.2-ŪM-03-V priemonės „Asistentas-3“), jei dėl to projekto ar jo dalies tinkamos finansuoti išlaidos gali būti finansuotos kelis kartus.

21. Teikdamas paraišką, pareiškėjas turi nurodyti, kuriai iš šių kategorijų priskiriamas projektas (pareiškėjui teigiamai pažymėjus 3 kategoriją ir jeigu projekto vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų), turi būti pateiktas užpildytas Paraiškos formos B dalies pavyzdinio projekto priedo pajamas duodantiems projektams pildymo vadovo priedas „Pajamų skaičiavimo lentelė“, kuris yra pateiktas ES struktūrinės paramos interneto svetainėje (toliau – svetainė) www.esparama.lt):

21.1. iš projekto negaunama pajamų – 1 kategorija;

21.2. gaunama pajamų, bet jų neįmanoma nustatyti iš anksto – 2 kategorija;

21.3. gaunama pajamų ir jos yra įvertinamos iš anksto – 3 kategorija.

IV. TINKAMŲ FINANSUOTI PROJEKTO IŠLAIDŲ IR PROJEKTO FINANSAVIMO DYDŽIO REIKALAVIMAI

I. TINKAMOS FINANSUOTI PROJEKTO IŠLAIDOS

22. Tinkamomis finansuoti projekto išlaidomis laikomos išlaidos, atitinkančios Išlaidų ir finansavimo reikalavimų atitikties taisyklių, Projektų administravimo ir finansavimo taisyklių ir Aprašo reikalavimus, patirtos ne anksčiau nei nuo paraiškos registravimo LVPA dienos iki projekto veiklų įgyvendinimo pabaigos. Sudarant projekto biudžetą, siūloma vadovautis Lietuvos Respublikos finansų ministerijos parengtomis Rekomendacijomis dėl projektų išlaidų atitikties Europos regioninės plėtros fondo ir Sanglaudos fondo finansavimo reikalavimams (toliau – Išlaidų atitikties rekomendacijos), kurios paskelbtos svetainėje www.esparama.lt.

23. Partnerių patirtos išlaidos, atitinkančios Aprašo 22 ir 24 punktuose nurodytas sąlygas, projektui įgyvendinti yra tinkamos finansuoti išlaidos, bet jas kompensuoja projekto vykdytojas. Projektui įgyvendinti skirtą finansavimą tiesiogiai gauna tik projekto vykdytojas, kuris atsiskaito su partneriais. Partneriai tiesiogiai finansavimo lėšų negauna. Finansavimo intensyvumas partneriams yra stebimas ir patikrinamas gavus mokėjimo prašymą. Projekto vykdytojas privalo partneriams skirtą finansavimo sumą pervesti per kaip įmanoma trumpesnį laikotarpį. Projekto vykdytojas negali naudoti partneriui skirto finansavimo.

24. Pagal Priemonę tinkamos finansuoti išlaidų kategorijos atitinka Paraiškos dėl projekto finansavimo bendrosios (A) dalies formos, patvirtintos Lietuvos Respublikos finansų ministro 2008 m. vasario 20 d. įsakymu Nr. 1K-066 (toliau – paraiškos (A) dalis), 8.1 punkte „Projektų, finansuojamų iš Europos regioninės plėtros fondo arba Sanglaudos fondo, biudžetas“ nurodytas išlaidų kategorijas:

24.1. 4 išlaidų kategorijos „Įranga, įrenginiai ir kt. turtas“ 4.7 išlaidų eilutės „Kita“ išlaidos, susijusios su projekto veikloms naudojamo ilgalaikio materialiojo turto nuoma;

24.2. 5 išlaidų kategorijos „Paslaugos“ 5.4 išlaidų eilutės „Kita“ tinkamos finansuoti išlaidos – išorinio konsultavimo ir kitų paslaugų, būtinų projekto veikloms įgyvendinti, pirkimas, tačiau ne daugiau kaip 30 procentų projekto tinkamų finansuoti išlaidų. Paslaugų pirkimas iš partnerio nėra tinkamas;

24.3. 6 išlaidų kategorijos „Projekto administravimas ir vykdymas“ išlaidos:

24.3.1. 6.1 išlaidų eilutės „Darbo užmokestis projektą administruojantiems asmenims ir komandiruočių išlaidos“ tinkamos finansuoti išlaidos – darbo užmokestis projektą administruojantiems asmenims, tačiau ne daugiau kaip 5 procentai projekto tinkamų finansuoti išlaidų;

24.3.2. 6.3 išlaidų eilutės „Kitos projekto administravimo ir vykdymo išlaidos (biuro, komunalinės ir panašios paslaugos)“ tinkamos finansuoti išlaidos – pridėtinės išlaidos, susijusios su projekto veiklomis, jeigu jos yra būtinos projekto tikslams siekti ir atitinka vidutines rinkos kainas, apskaičiuotos naudojant tinkamai pagrįstą metodą ir paskirstytos veiklai pro rata principu (pro rata principas reiškia, kad turi būti iš anksto apibrėžtas ir deklaruojamas skaičiavimo metodas, remiantis kuriuo apskaičiuojama konkrečiai veiklai tenkanti pridėtinių išlaidų dalis. Ši dalis privalo būti aiškiai nurodyta ir patvirtinta institucijos (įstaigos) vadovo įsakymu. Pavyzdžiui, projektui priskiriama 10 procentų išlaidų esamų patalpų nuomai (nes iš biure dirbančių 20 žmonių, kiekvienam kurių tenka apylygis biuro plotas, vienas dirbs prie projekto visą darbo laiką ir dar du – po pusę darbo laiko), 12 procentų eksploatavimo išlaidų. Kitos pridėtinės išlaidos, pavyzdžiui, papildomų patalpų nuoma, transporto nuoma ir panašiai, išreiškiamos faktiniais dydžiais (absoliutine išraiška) ir įskaitomos į pridėtines išlaidas). Šios išlaidos gali sudaryti ne daugiau kaip 10 procentų projekto tinkamų finansuoti išlaidų;

24.3.3. visos galimos 6.4 išlaidų eilutės „Viešinimas“ pagal Išlaidų atitikties rekomendacijas viešinimo išlaidos, tačiau ne daugiau kaip 5 procentai projekto tinkamų finansuoti išlaidų;

24.3.4. 6.7 išlaidų eilutės „Darbo užmokestis projektą vykdantiems asmenims ir komandiruočių išlaidos“ tinkamos finansuoti išlaidos – darbo užmokestis projektą vykdantiems asmenims ir šių asmenų komandiruočių išlaidos pagal Išlaidų atitikties rekomendacijas;

24.4. 7 išlaidų kategorijos „Nusidėvėjimas (amortizacija)“ 7.1 išlaidų eilutės „Nusidėvėjimas (amortizacija)“ tinkamos finansuoti išlaidos – projekto veikloms naudojamo ilgalaikio turto, nusidėvėjimo ar amortizacijos sąnaudos, jei ilgalaikis turtas nebuvo išnuomotas, kaip nurodyta Aprašo 24.1 punkte arba jei turtas įsigytas ne paramos lėšomis.

25. Pagal Priemonę netinkamomis finansuoti išlaidomis laikomos išlaidos:

25.1. nustatytos Išlaidų ir finansavimo reikalavimų atitikties taisyklėse;

25.2. neišvardytos Aprašo 24 punkte.

26. Pagal Aprašą kryžminis finansavimas netaikomas.

II. PROJEKTO FINANSAVIMO DYDIS IR INTENSYVUMAS

27. Projekto tinkamų finansuoti išlaidų dydis nustatomas atsižvelgiant į projekto išlaidų realumą ir būtinumą bei Apraše nustatytus tinkamų finansuoti išlaidų reikalavimus.

28. Projekto finansavimo dydis:

28.1. mažiausias pagal Aprašą skiriamo finansavimo dydis projektui įgyvendinti yra 250 000,00 Lt (du šimtai penkiasdešimt tūkstančių litų);

28.2. didžiausias pagal Aprašą skiriamo finansavimo dydis projektui įgyvendinti yra 1 000 000,00 Lt (vienas milijonas litų).

29. Finansavimo intensyvumas nustatomas kaip procentinė finansavimo išraiška, skaičiuojama nuo bendros tinkamų finansuoti išlaidų sumos.

30. Didžiausias leistinas finansavimo intensyvumas gali siekti iki 90 procentų.

31. Jeigu projekto bendra vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų) ir jis yra priskirtas projektų, iš kurių gaunamos pajamos, kategorijai, kurias įmanoma įvertinti iš anksto, grynųjų pajamų skaičiavimai turi būti atliekami vadovaujantis Europos Komisijos parengtomis Metodinėmis rekomendacijomis dėl Tarybos reglamento Nr. 1083/2006 55 straipsnio: pajamų duodantys projektai, Europos Komisijos parengtu dokumentu Nr. 4 Ekonominės naudos analizės atlikimo metodikos gairėmis ir Pajamų skaičiavimo ir priežiūros metodika. Šie dokumentai pateikti svetainėje www.esparama.lt. Jei pareiškėjas gaus pajamų, kuriomis tik padengs patirtas išlaidas ir įrodys, kad negaus grynųjų pajamų, finansavimo dydis nebus mažinamas. Projekto išlaidų dalis, kurią padengia iš projekto gaunamos grynosios pajamos, turi būti finansuojama iš projekto vykdytojo lėšų. Tuo atveju, jei pajamos nebuvo įvertintos iš anksto, per 5 metus po projekto įgyvendinimo visos gautos pajamos turi būti grąžintos į valstybės biudžetą.

32. Pareiškėjas privalo užtikrinti projekto tinkamų finansuoti išlaidų, kurių nepadengia projekto finansavimas, dalį ir netinkamų finansuoti su projektu susijusių išlaidų finansavimą ir kartu su paraiška pateikti tai įrodančius dokumentus.

33. Projekto vykdytojui nepasiekus įsipareigotų pasiekti stebėsenos ir fizinių veiklos įgyvendinimo rodiklių reikšmių, gali būti mažinamas projektui skirtas finansavimas ir (ar) inicijuojamas išmokėtų projekto finansavimo lėšų arba jų dalies susigrąžinimas, kaip nustatyta Projektų administravimo ir finansavimo taisyklėse ir Metodinių pažeidimų tyrimo ir nustatymo rekomendacijose, patvirtintose Lietuvos Respublikos finansų ministro 2009 m. gegužės 29 d. įsakymu Nr. 1K-173 (Žin., 2009, Nr. 67-2716).

V. PARAIŠKŲ PRIĖMIMAS, VERTINIMAS IR ATRANKA

I. PARAIŠKŲ PRIĖMIMAS

34. Pagal Priemonę bus skelbiamas vienas kvietimas teikti paraiškas (toliau – Kvietimas). Projektai atrenkami konkurso būdu.

35. Visa pareiškėjui žinotina informacija apie Kvietimus ir organizuojamus mokymus skelbiama svetainėje www.esparama.lt ir LVPA interneto svetainėje www.lvpa.lt.

36. Kvietime nurodoma galutinė paraiškų priėmimo LVPA data, numatoma skirti ES struktūrinių fondų lėšų suma ir jos padidinimo galimybė. Paraiškų priėmimas gali būti sustabdytas Projektų administravimo ir finansavimo taisyklėse nustatyta tvarka.

37. Kvietimai skelbiami „Valstybės žinių“ priede „Informaciniai pranešimai“, svetainėje www.esparama.lt, LVPA interneto svetainėje www.lvpa.lt ir bent viename iš nacionalinių leidinių. LVPA Kvietimą gali papildomai išspausdinti ir kituose leidiniuose.

38. Paraiška yra priimama ir registruojama Projektų administravimo ir finansavimo taisyklėse nustatyta tvarka.

39. Pareiškėjas Kvietime nurodytais LVPA telefonais žodžiu arba raštu gali pateikti klausimų dėl pagal Aprašą įgyvendinamos Priemonės ir finansavimo skyrimo sąlygų, taip pat su paraiškos pildymu ir kitų su finansavimo skyrimu pagal Aprašą susijusių klausimų.

40. Atsakymo į raštu pateiktą klausimą terminas – ne daugiau kaip 15 darbo dienų nuo paklausimo gavimo LVPA dienos.

41. Atsakymai į klausimus, kurie gali būti aktualūs daugeliui potencialių pareiškėjų, pateikiami svetainėje www.esparama.lt ir LVPA interneto svetainėje www.lvpa.lt.

42. Pagal Aprašą kiekvienas pareiškėjas turi teisę pateikti daugiau kaip vieną paraišką ir jam finansavimas gali būti skiriamas atitinkamai daugiau negu vieną kartą, tačiau vienas projektas finansuojamas tik vieną kartą.

43. Paraiška iki nustatyto termino turi būti išsiųsta naudojantis pašto ir (ar) pasiuntinių teikiamomis paslaugomis arba pristatyta Kvietime nurodytais adresais LVPA. Kitais būdais išsiųsta arba kitais adresais pristatyta, arba po Kvietime nustatyto termino pateikta paraiška atmetama.

44. Siunčiant paraiškas paštu, ant voko turi būti užrašytas Kvietimo pavadinimas ir numeris, pareiškėjo pavadinimas ir adresas.

45. Paraišką sudaro paraiškos (A) dalis ir VP2-2.2-ŪM-02-K priemonės „Asistentas-4“ paraiškos dėl projekto finansavimo specialiosios (B) dalies forma ir jos pildymo instrukcija (Aprašo 4 priedas) (toliau – paraiškos (B) dalis) ir kartu pridedami papildomi dokumentai, išvardyti paraiškos (B) dalies 11 ir 20 punktuose. Paraiškos dėl projekto finansavimo bendrosios (A) dalies formos pildymo instrukcija yra patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066. Pildyti parengta paraiškos (A) dalies elektroninė forma ir paraiškos pildymo instrukcija pateikiama svetainėje www.esparama.lt.

46. Pareiškėjas kartu su paraiška turi pateikti paraiškos elektroninę versiją, įrašytą į elektroninę laikmeną ir atitinkančią popierinį paraiškos variantą. Paraiškos popierinio varianto ir elektroninio varianto turinys turi būti identiški. Nustačius, kad elektroninio paraiškos varianto turinys neatitinka popierinio paraiškos varianto turinio, vadovaujamasi paraiškos popieriniame variante pateikta informacija.

47. Pareiškėjas turi tiksliai laikytis paraiškos pildymo instrukcijų, tvarkingai užpildyti kiekvieną paraiškos dalį ir pridėti Administracinės atitikties vertinimo metodikoje (Aprašo 1 priedas) (toliau – 1 priedas) išvardytus dokumentus.

48. Pareiškėjas su paraiška ir jos priedais gali pateikti kitus papildomus dokumentus, kurie, jo manymu, gali būti svarbūs vertinant projektą.

49. Paraiška turi būti susegta į lengvai išardomą segtuvą. Paraiškai susegti rekomenduojama nenaudoti spiralinio ar terminio įrišimo priemonių, įmaučių. Visi byloje pateikiami dokumentai turi būti A4 formato, išskyrus atvejus, kai kitų įstaigų išduotų dokumentų formatas yra kitoks.

50. LVPA informaciją apie pagal Kvietimą teikti paraiškas registruotas paraiškas ne vėliau kaip per 15 darbo dienų nuo paraiškų pateikimo termino pabaigos (paskutinės dienos) paskelbia svetainėje www.esparama.lt ir LVPA interneto svetainėje www.lvpa.lt – nurodo pareiškėjo pavadinimą, projekto pavadinimą, pateikia trumpą projekto aprašymą, paraiškos unikalų kodą ir prašomą lėšų sumą, taip pat bendrą pagal Kvietimą gautų ir užregistruotų paraiškų skaičių ir bendrą prašomą lėšų sumą.

II. PARAIŠKŲ VERTINIMAS IR ATRANKA

51. Paraiškos vertinimas ir atranka yra atliekami Projektų administravimo ir finansavimo taisyklių nustatyta tvarka.

52. Užregistruotą paraišką vertina LVPA ir pildo 1, 2, 3 prieduose nustatytos formos vertinimo lenteles.

53. Pateikęs paraišką pareiškėjas negali keisti informacijos, nurodytos paraiškos (A) dalyje ir (B) dalyje. Į informaciją, kurią pareiškėjas pateikia savo iniciatyva po paraiškos pateikimo, paraiškos vertinimo ir atrankos metu neatsižvelgiama.

54. Pareiškėjas turi teisę atsiimti paraišką.

55. Užregistravus paraišką, LVPA pirmiausia atlieka paraiškos administracinės atitikties vertinimą. Administracinės atitikties reikalavimai pateikiami 1 priede. Šiame vertinimo etape nustatoma, ar paraiška yra visiškai sukomplektuota, tai yra ar tinkamai užpildyta, ar pateikti visi Apraše pareiškėjo prašomi pateikti dokumentai.

56. Nustačius, kad paraiška atitinka visus administracinės atitikties vertinimo reikalavimus, ji teikiama projekto tinkamumo finansuoti pagal Priemonę vertinimo etapui. Projekto tinkamumo finansuoti vertinimą atlieka LVPA. Projekto tinkamumo finansuoti vertinimo kriterijai ir paaiškinimai, kaip bus nustatoma projekto atitiktis šiems kriterijams, pateikiami 2 priede. Projekto tinkamumo finansuoti vertinimo metu yra nustatoma projekto atitiktis bendriesiems ir specialiesiems (atitikties) atrankos kriterijams, didžiausia leistina projekto tinkamų finansuoti išlaidų suma ir didžiausias leistinas projektui skirti lėšų dydis.

57. Projekto tinkamumo finansuoti vertinimo etape nustatomas didžiausias leistinas skirti finansavimo dydis ir intensyvumas negali viršyti Aprašo 28.2 ir 30 punktuose nustatyto finansavimo dydžio ir intensyvumo.

58. Informacija apie projekto tinkamumo finansuoti, naudos ir kokybės vertinimo etapus perėjusias paraiškas po kiekvieno vertinimo etapo užbaigimo ne vėliau kaip per 15 darbo dienų skelbiama svetainėje www.esparama.lt ir LVPA interneto svetainėje www.lvpa.lt, papildant pagal Aprašo 50 punktą paskelbtą informaciją.

59. Nustačius, kad projektas atitinka visus projekto tinkamumo finansuoti reikalavimus, jis teikiamas naudai ir kokybei vertinti. LVPA, vertindama projektų naudą ir kokybę, nustato projektų atitiktį Priemonės prioritetiniams kriterijams. Šiame etape LVPA vertina projekto naudą ir kokybę balais, vadovaudamasi Projekto naudos ir kokybės vertinimo metodika (Aprašo 3 priedas). Jei projekto naudos ir kokybės vertinimo metu projektui suteikiama mažiau kaip 40 balų, projektas atmetamas.

60. Vertinimo metu gali būti atliekama patikra paraiškoje nurodytoje projekto įgyvendinimo vietoje, organizuojami pokalbiai su pareiškėju LVPA vidaus procedūrų tvarka.

61. LVPA gali pasirinkti kitą paraiškos vertinimo atlikimo tvarką, tai yra naudos ir kokybės vertinimą gali atlikti prieš projekto tinkamumo finansuoti vertinimą arba šiuos du procesus atlikti vienu metu.

62. Jeigu projekto vertinimo metu vertintojams kyla neaiškumų ar trūksta paraiškoje pateiktos informacijos pagrindimo, dėl kurio jie negali tinkamai įvertinti projekto, LVPA raštu paprašo per jos nustatytą terminą (kuris negali būti trumpesnis kaip 5, bet ne ilgesnis kaip 15 darbo dienų, jei LVPA ir pareiškėjas bendru sutarimu nenusprendžia kitaip) pateikti paaiškinimus ar trūkstamą informaciją tik į konkrečius užduotus klausimus. Jei pareiškėjas nepateikia trūkstamos informacijos arba pareiškėjo pateikta trūkstama informacija yra nepakankama, vertinimas atliekamas remiantis turima informacija. Vertintojai gali kreiptis į atitinkamas institucijas, kad jos pateiktų papildomą informaciją apie pareiškėją ir paraišką, ir vertindami pareiškėjo pateiktus duomenis ir informaciją naudotis kitais išoriniais oficialiais informacijos šaltiniais.

63. LVPA parengtos vertinimo ataskaitos teikiamos ūkio ministro įsakymu sudarytam Projektų atrankos komitetui, kuris priima rekomendacijas dėl svarstomų projektų remdamasis LVPA parengtomis projektų paraiškų vertinimo ataskaitomis, atsižvelgdamas į sprendimo dėl projektų tinkamumo finansuoti bei projektų naudos ir kokybės vertinimo rezultatus, kita pateikta informacija bei paaiškinimais, socialinių ir ekonominių partnerių, kitų institucijų atstovų bei ekspertų pateiktais argumentais ir informacija.

64. Jeigu atlikus projektų naudos ir kokybės vertinimą kelių projektų įvertinimas balais sutampa ir jiems finansuoti nepakanka pagal projektų konkursą planuotų paskirstyti lėšų sumos, Projektų atrankos komitetas gali išdėstyti vienodai balų surinkusius projektus kita tvarka, atsižvelgdamas į projektui skirtą balą pagal Priemonės prioritetinį kriterijų „Projektas įgyvendinamas apskrityje, turinčioje žemą verslumo lygį“, o jei pagal šį kriterijų neįmanoma įvertinti, tuomet vertinama pagal prioritetinį kriterijų „Projekto aprėptis“.

65. Projektų atrankos komitetas taip pat gali priimti rekomendacijas dėl rezervinio projektų sąrašo sudarymo ir (arba) esant galimybei siūlyti Ūkio ministerijai padidinti Kvietime numatytą paskirstyti lėšų sumą, kaip nurodyta Aprašo 95 punkte. Toks sąrašas sudaromas iš pareiškėjų pateiktų projektų, kurie perėjo visus vertinimo etapus ir surinko daugiau kaip 40 balų projektų naudos ir kokybės vertinimo etape, tačiau dėl kurių nebuvo priimta rekomendacija skirti finansavimą, nes buvo viršytas Kvietime numatytas paskirstyti lėšų limitas. Projektai į rezervinį sąrašą įtraukiami eiliškumo tvarka pradedant nuo surinkusių daugiausia balų. Rezervinį projektų sąrašą tvirtina ūkio ministras įsakymu.

66. Patvirtintas rezervinis projektų sąrašas negali būti laikomas galutiniu sprendimu projektą finansuoti. Rezervinis projektų sąrašas panaikinamas, jeigu Kvietimo dokumentuose keičiama esminė informacija, keičianti paraiškų pateikimo sąlygas ir galinti turėti įtakos paraiškų vertinimo rezultatams, arba po Kvietimo priėmus įsipareigojimus dėl visos Priemonės lėšų sumos, jeigu nenumatoma, kad Priemonės lėšų suma bus padidinta arba bus sutaupyta (nepanaudota) Priemonės lėšų.

67. Sprendimą dėl projekto finansavimo ne vėliau kaip per 15 darbo dienų nuo projekto tinkamumo finansuoti vertinimo ataskaitos gavimo Ūkio ministerijoje dienos priima ūkio ministras, atsižvelgdamas į LVPA parengtas paraiškų vertinimo ataskaitas ir Projektų atrankos komiteto rekomendacijas.

68. Jeigu Projektų atrankos komitetas rekomenduoja skirti finansavimą projektui, bet iki projekto finansavimo ir administravimo sutarties pasirašymo paaiškėja aplinkybių, dėl kurių finansavimas projektui negali būti skirtas, ūkio ministras gali priimti sprendimą nefinansuoti projekto. Jei šios aplinkybės susijusios su projekto vertinimo rezultatais, Ūkio ministerija perduoda turimą informaciją LVPA ir sprendimas dėl projekto finansavimo priimamas tik gavus LVPA pakartotinio projekto vertinimo rezultatus.

69. Informaciją apie ūkio ministro priimtus sprendimus skirti finansavimą ne vėliau kaip per 15 darbo dienų nuo šių sprendimų priėmimo dienos Ūkio ministerija ir LVPA paskelbia interneto svetainėje www.esparama.lt ir LVPA interneto svetainėje www.lvpa.lt ir papildo Aprašo 50 punkte nurodytą informaciją.

VI. PROJEKTŲ ĮGYVENDINIMO NUOSTATOS

70. Su pareiškėju, kurio įgyvendinamam projektui nuspręsta skirti finansavimą, Ūkio ministerija ir LVPA sudaro trišalę projekto finansavimo ir administravimo sutartį (toliau – Sutartis). Sutartis sudaroma pagal Projekto finansavimo ir administravimo sutarties formą, patvirtintą Lietuvos Respublikos finansų ministro 2008 m. vasario 20 d. įsakymu Nr. 1K-066. Pareiškėjas prieš pasirašydamas Sutartį, bet ne vėliau kaip per 2 mėnesius nuo sprendimo skirti finansavimą priėmimo dienos, privalo raštu pateikti preliminarų mokėjimo prašymų pateikimo LVPA tvarkaraštį, turi būti gavęs paskolą arba pateikti pažymą, kurioje nurodytas banko sprendimas suteikti paskolą konkrečiam projektui, jei pareiškėjo įnašas arba įnašo dalis yra paskola. Jei pareiškėjas per nustatytą terminą neįvykdo šių reikalavimų, pasiūlymas pasirašyti Sutartį netenka galios ir projektas nefinansuojamas.

71. Sutartis sudaroma Projektų administravimo ir finansavimo taisyklių nustatyta tvarka.

72. LVPA, su Ūkio ministerija ir pareiškėju suderinusi Sutarties projektą, kviečia pareiškėją atvykti pasirašyti Sutartį.

73. Jei pareiškėjas be pateisinamos priežasties per LVPA rašte nustatytą pasiūlymo galiojimo terminą, kuris negali būti ilgesnis kaip 2 mėnesiai nuo sprendimo skirti finansavimą priėmimo dienos, neatvyksta pasirašyti Sutarties, pasiūlymas pasirašyti Sutartį netenka galios ir projektas nefinansuojamas.

74. Sutartį pasirašo LVPA įgaliotas asmuo, Ūkio ministerijos įgaliotas asmuo ir pareiškėjas arba jo įgaliotas asmuo. Kai su pareiškėju sudaroma Sutartis, jis tampa projekto vykdytoju. Su pareiškėju, kuriam skirtas finansavimas, Sutartis sudaroma trimis egzemplioriais, turinčiais vienodą juridinę galią.

75. Sutartis įsigalioja nuo tos dienos, kai ją pasirašo paskutinė Sutarties šalis. Sutartis galioja, kol šalys įvykdo visus Sutartyje nurodytus įsipareigojimus arba jeigu Sutartis nutraukiama.

76. Sutartis gali būti keičiama ar nutraukiama Projektų administravimo ir finansavimo taisyklėse ir Sutartyje nustatyta tvarka.

77. Projekto vykdytojas privalo raštu informuoti LVPA apie visus pakeitimus, susijusius su Sutartimi ir projekto įgyvendinimu.

78. LVPA ne vėliau kaip per 15 darbo dienų nuo Sutarties pasirašymo dienos informaciją apie pasirašytas Sutartis paskelbia svetainėje www.esparama.lt ir LVPA interneto svetainėje www.lvpa.lt – nurodo projekto vykdytojo pavadinimą, projekto pavadinimą, projekto kodą, bendrą projekto vertę ir projektui skirto finansavimo sumą ir pateikia trumpą projekto aprašymą.

79. Jeigu Sutarties galiojimo metu paaiškėja, jog pareiškėjas paraiškoje ir kartu su paraiška pateiktuose dokumentuose ar kituose su paraiškos vertinimu susijusiuose dokumentuose pateikė tikrovės neatitinkančią informaciją, Ūkio ministerija turi teisę vienašališku sprendimu nutraukti Sutartį.

80. Tinkamos finansuoti išlaidos apmokamos, avansas, jeigu jis numatytas Sutartyje, mokamas Projektų administravimo ir finansavimo taisyklių nustatyta tvarka ir būdais bei laikantis Sutarties nuostatų.

81. Sutarties priežiūra atliekama Projektų administravimo ir finansavimo taisyklių nustatyta tvarka ir laikantis Sutarties nuostatų.

82. Jei projekto veiklos nepradedamos vykdyti per 2 mėnesius po Sutarties pasirašymo, Ūkio ministerija turi teisę vienašališkai nutraukti sutartį.

83. Projekto vykdytojas nuo Sutarties įsigaliojimo ir 5 metus po projekto pabaigos be LVPA ir (arba) Ūkio ministerijos raštiško sutikimo įsipareigoja neperleisti, neparduoti, neįkeisti turto ar kitokiu būdu nesuvaržyti daiktinių teisių į turtą, kuriam įsigyti ar sukurti skiriamos finansavimo lėšos.

84. Projekto vykdytojas turi apdrausti ilgalaikį materialųjį turtą, kuriam įsigyti ar sukurti vykdant projektą buvo naudotas finansavimas, maksimaliu turto atkuriamosios vertės draudimu nuo visų galimų rizikos atvejų projekto įgyvendinimo laikotarpiu (nuo to momento, kai atsiranda draustinas turtas) ir ne mažiau kaip penkerius metus nuo projekto įgyvendinimo pabaigos teisės aktų nustatyta tvarka.

85. Projekto vykdytojas nuo Sutarties įsigaliojimo ir 5 metus po projekto pabaigos be LVPA ir (arba) Ūkio ministerijos raštiško sutikimo privalo nekeisti savo veiklos, kuriai skiriamos finansavimo lėšos, pobūdžio ar įgyvendinimo sąlygų ir nenutraukti šios veiklos, nedalyvauti reorganizavime ir nesireorganizuoti, taip pat nesilikviduoti, jeigu tai galėtų pažeisti Tarybos reglamento Nr. 1083/2006 57 straipsnio nuostatas. Apie svarbias priežastis, kliudančias vykdyti veiklą ir galinčias lemti Tarybos reglamento Nr. 1083/2006 57 straipsnio nuostatų pažeidimą, projekto vykdytojas įsipareigoja pranešti LVPA per 5 darbo dienas nuo jų paaiškėjimo dienos.

86. Projekto vykdytojas, įgyvendindamas projektą, privalo imtis visų būtinų veiksmų ES struktūrinių fondų finansavimui viešinti, kaip nustatyta Projektų administravimo ir finansavimo taisyklėse ir Sutartyje.

87. Projekto vykdytojas privalo pateikti rodiklių, matuojamų po kelerių metų įgyvendinus projektą, skaitinę išraišką Sutartyje nustatyta tvarka.

88. Projekto vykdytojas neprivalo atlikti įgyvendinamo projekto audito.

89. Projekto vykdytojas, gavęs pajamų, apibrėžtų Tarybos reglamento Nr. 1083/2006 55 straipsnio 3 dalyje, kurių nebuvo galima objektyviai iš anksto apskaičiuoti, privalo apie tokias pajamas informuoti LVPA ir jas grąžinti į valstybės biudžetą.

90. Projekto vykdytojas projekto įgyvendinimo metu ir 5 metus po projekto pabaigos ekonominei veiklai vykdyti negali naudoti projekto įgyvendinimo metu sukurtų rezultatų.

91. Jeigu projekto įgyvendinimo metu vykdoma projekto veikla, kurios nauda visiškai perduodama galutiniam naudos gavėjui, tai yra bus konsultuojamos įmonės ar teikiamos panašios paslaugos, tokie veiksmai gali būti traktuojami kaip de minimis pagalba įmonėms. Tokiu atveju:

91.1. projekto vykdytojas prieš suteikdamas de minimis pagalbą Suteiktos valstybės pagalbos registre turi patikrinti, ar teikiama pagalba neviršys leidžiamo de minimis pagalbos dydžio, kaip nustatyta Komisijos reglamente Nr. 1998/2006;

91.2. de minimis pagalba nėra kaupiama su valstybės pagalba, skiriama toms pačioms reikalavimus atitinkančioms išlaidoms padengti, jeigu dėl tokio pagalbos kaupimo kiekvienu atveju atskirai nustatytas pagalbos intensyvumas viršytų Komisijos reglamente Nr. 1998/2006 arba Europos Komisijos priimtame sprendime nustatytą dydį;

91.3. projekto vykdytojas turi apie suteiktą de minimis pagalbą pranešti Suteiktos valstybės pagalbos registrui;

91.4. projekto vykdytojas turi patikrinti, ar paslaugas gaunanti įmonė atitinka Komisijos reglamento Nr. 1998/2006 1 straipsnio 1 dalyje išvardintus reikalavimus;

91.5. projekto vykdytojas, prieš suteikdamas įmonei Apraše nurodytas paslaugas, turi patikrinti, ar paslaugas gaunanti įmonė atitinka Tarybos reglamento Nr. 1083/2006 57 straipsnio 4 dalies nuostatas.

92. Jeigu projekto vykdytojui kyla klausimų dėl de minimis pagalbos skaičiavimo ir kaupimo, LVPA turi suteikti reikiamą informaciją projekto vykdytojui.

93. LVPA, vykdydama projektų priežiūrą ir patikras vietoje, turi įsitikinti, ar projekto vykdytojas tinkamai skaičiuoja de minimis ir teikia informaciją įmonėms bei Suteiktos valstybės pagalbos registrui bei dėl to, ar paslaugos teikiamos įmonėms, atitinkančioms Apraše nustatytus reikalavimus.

VII. BAIGIAMOSIOS NUOSTATOS

94. Aprašas gali būti keičiamas ūkio ministro įsakymu Projektų administravimo ir finansavimo taisyklėse nustatyta tvarka.

95. Ūkio ministerija pasilieka teisę didinti pagal Kvietimą planuojamą paskirstyti finansavimo sumą.

96. Pareiškėjai turi teisę apskųsti LVPA ir (arba) Ūkio ministerijos veiksmus arba neveikimą, susijusius su paraiškos vertinimu, atranka, sprendimo dėl finansavimo skyrimo priėmimu ir projekto įgyvendinimu, Projektų administravimo ir finansavimo taisyklėse nustatyta tvarka.

97. Tais atvejais, kai dėl trečiųjų asmenų veikimo ar neveikimo LVPA ir (arba) Ūkio ministerija negali atlikti Apraše nurodytų savo funkcijų ar sutartinių įsipareigojimų, finansavimo teikimas (taip pat ir veiksmai iki Sutarties sudarymo) nutraukiamas be jokių pasekmių LVPA ir (arba) Ūkio ministerijai.

_________________

VP2-2.2-ŪM-02-K priemonės „Asistentas-4“ projektų finansavimo sąlygų aprašo

1 priedas

Administracinės atitikties vertinimo metodika

Eil. Nr.	Administracinės atitikties vertinimo reikalavimai	Taip	Ne	Netaikoma

1	2	3	4	5
1.	Paraiška dėl projekto finansavimo (toliau – paraiška) pateikta iki kvietime teikti paraiškas nurodyto galutinio paraiškų pateikimo termino.
2.	Paraiška pateikta tinkamu būdu, kaip nurodyta VP2-2.2-ŪM-02-K priemonės „Asistentas-4“ projektų finansavimo sąlygų aprašo (toliau – Aprašas) 44 ir 45 punktuose.
3.	Paraiška visiškai užpildyta ir atitinka paraiškos formą, kaip nurodyta Aprašo 46 punkte.
4.	Pateiktas popierinis paraiškos variantas ir elektroninis paraiškos variantas (įrašytas į elektroninę laikmeną ir atitinkantis spausdintą variantą).
5.	Pateiktas pareiškėjo įstatų (nuostatų ir (ar) statuto) nuorašas (nuorašas – suprantamas taip, kaip jis apibrėžtas Dokumentų tvarkymo ir apskaitos taisyklėse, patvirtintose Lietuvos vyriausiojo archyvaro 2011 m. liepos 4 d. įsakymu Nr. V-118 (Žin., 2011, Nr. 88-4230) ar kopija.
6.	Pateikti pareiškėjo paskutinių metų patvirtintos metinės finansinės atskaitomybės dokumentų nuorašai ar kopijos (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“, patvirtinto viešosios įstaigos Audito ir apskaitos tarnybos direktoriaus 2010 m. gegužės 13 d. įsakymu Nr. VAS-12 (Žin., 2010, Nr. 57-2828), IV skyriuje) ir pastarųjų 12 mėnesių iki paraiškos pateikimo datos tarpinės finansinės atskaitomybės dokumentų nuorašai ar kopijos. Jei įmonė veikia mažiau nei 1 metus, tuomet ji turi pateikti tarpinės finansinės atskaitomybės dokumentų nuorašus ar kopijas nuo įmonės įsteigimo iki paraiškos pateikimo datos. Jei paskutinių finansinių metų atskaitomybė dar nėra patvirtinta, būtina pateikti įmonės vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta įmonės vadovo.
7.	Pateikti finansavimo šaltinius pagrindžiantys dokumentai, kaip nustatyta Aprašo 2 priedo 8.1.1 ir 8.1.2 punktuose.
8.	Pateikti dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kita).
9.	Pateiktas dokumentas, pagrindžiantis pridėtinių išlaidų priskyrimą projektui pro rata principu.
10.	Pateiktas dokumentas, įrodantis paslaugoms teikti planuojamo naudoti biuro (patalpų) valdymo teisę (nekilnojamojo turto registro išrašas, turto valdymo, nuomos sutartis) (jei taikoma).
11.	Pateiktas užpildytas Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (Lietuvos Respublikos finansų ministerijos parengtų rekomendacijų dėl projektų išlaidų atitikties Europos regioninės plėtros fondo ir Sanglaudos fondo finansavimo reikalavimams 1 priedas). Klausimyno forma yra pateikta Europos Sąjungos struktūrinės paramos interneto svetainėje (toliau – svetainė) www.esparama.lt.
12.	Pateiktas užpildytas Paraiškos formos B dalies pavyzdinio projekto priedo pajamas duodantiems projektams pildymo vadovo priedas „Pajamų skaičiavimo lentelė“, kuris yra pateiktas svetainėje www.esparama.lt (jei taikoma).
Jei projekte dalyvauja partneriai:
13.	Pateikta galiojančios jungtinės veiklos (partnerystės) sutarties kopija.
14.	Pateikti partnerių įstatų (nuostatų ir (ar) statuto) nuorašai ar kopijos.
15.	Pateikti kiekvieno partnerio paskutinių metų patvirtintos metinės finansinės atskaitomybės dokumentų nuorašai ar kopijos (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“, patvirtinto viešosios įstaigos Audito ir apskaitos tarnybos direktoriaus 2010 m. gegužės 13 d. įsakymu Nr. VAS-12, IV skyriuje) ir pastarųjų 12 mėnesių iki paraiškos pateikimo datos tarpinės finansinės atskaitomybės dokumentų nuorašai ar kopijos. Jei įmonė veikia mažiau nei 1 metus, tuomet ji turi pateikti tarpinės finansinės atskaitomybės dokumentų nuorašus ar kopijas nuo įmonės įsteigimo iki paraiškos pateikimo datos. Jei paskutinių finansinių metų atskaitomybė dar nėra patvirtinta, būtina pateikti įmonės vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta įmonės vadovo.
16.	Dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kita).
17.	Dokumentas, pagrindžiantis pridėtinių išlaidų priskyrimą projektui pro rata principu.
18.	Pateiktas dokumentas, įrodantis paslaugoms teikti planuojamo naudoti biuro (patalpų) valdymo teisę (nekilnojamojo turto registro išrašas, turto valdymo, nuomos sutartis) (jei taikoma).
19.	Pateiktas kiekvieno partnerio užpildytas Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (Išlaidų atitikties rekomendacijų 1 priedas). Klausimyno forma yra pateikta svetainėje www.esparama.lt.

_________________

VP2-2.2-ŪM-02-K priemonės „Asistentas-4“ projektų finansavimo sąlygų aprašo

2 priedas

TINKAMUMO FINANSUOTI VERTINIMO METODIKA

Bendrasis kriterijus (bendrieji projektų atrankos kriterijai, patvirtinti Stebėsenos komiteto veiksmų programų, įgyvendinančių Lietuvos 2007–2013 metų Europos Sąjungos struktūrinės paramos panaudojimo strategiją, įgyvendinimo priežiūrai atlikti (toliau – Stebėsenos komitetas) 2007 m. liepos 9 d. posėdžio nutarimu Nr. 1)	Kriterijaus vertinimo aspektai	Vertinimo klausimai ir (arba) teiginiai, paaiškinimai	Taip (ne)	Komentarai

1	2	3	4	5
1. Bendrai finansuojamas iš Europos Sąjungos fondų lėšų projektas (toliau – projektas) atitinka bent vieną Ekonomikos augimo veiksmų programos (toliau – veiksmų programa) ir jos 2 prioriteto „Verslo produktyvumo didinimas ir aplinkos verslui gerinimas“ (toliau – 2 prioritetas) tikslą, uždavinį, taip pat apima pagal tam tikrą prioritetą numatomas remti veiklas.	1.1. Pagrįstas projekto tikslų ir uždavinių ryšys su veiksmų programos 2 prioriteto tikslu ir 2 uždaviniu „Padidinti veikiančių įmonių gyvybingumą ir paskatinti verslumą“ (toliau – 2 uždavinys).	1.1.1. Projekto tikslai ir uždaviniai aiškiai siejasi su veiksmų programos 2 prioriteto tikslu ir bent vienu uždaviniu. Paaiškinimai: būtina įsitikinti, kad projekto tikslai ir uždaviniai atitinka veiksmų programos 2 prioriteto tikslą ir 2 uždavinį, ryšys yra akivaizdus ir priežastinis. Informacijos šaltinis: Paraiškos dėl projekto finansavimo bendrosios (A) dalies forma, patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861) (toliau – paraiškos (A) dalis).

1.

1.1.

1.1.2. Įgyvendinto projekto poveikis veiksmų programos 2 prioriteto tikslui ir 2 uždaviniui bus teigiamas. Paaiškinimai: galima teigti, kad įgyvendinus projektą pasiekimų ir rezultatų poveikis veiksmų programos 2 prioriteto tikslui ir 2 uždaviniui, atsižvelgiant į veiksmų programos 2 prioriteto įgyvendinimo VP2-2.2-ŪM-02-K priemonės „Asistentas-4“ (toliau – Priemonė) specifiką, bus teigiamas. Taip pat įrodytas projekto aktualumas ir poveikis tikslinių grupių problemoms spręsti. Informacijos šaltinis: paraiškos (A) dalis.

1.2. Pagrįstas projekto tikslų ir uždavinių ryšys su veiksmų programos 2 prioriteto įgyvendinimo Priemone ir bent viena VP2-2.2–ŪM-02-K priemonės „Asistentas-4“ projektų finansavimo sąlygų apraše (toliau – Aprašas) numatyta veikla.	1.2.1. Projekto veiklos yra suderintos su veiksmų programos priedo Priemonėje pateiktu bent vienos veiklos aprašymu. Paaiškinimai: būtina įsitikinti, ar projekte numatytos vykdyti veiklos atitinka bent vieną veiklą, nurodytą veiksmų programos priedo Priemonės aprašyme. Informacijos šaltinis: paraiškos (A) dalis.

1.2.2. Projekto tikslai, uždaviniai ir veiklos atitinka bent vieną Aprašo 6 punkte nurodytą veiklą. Paaiškinimai: būtina įsitikinti, ar projekte numatyti tikslai, uždaviniai ir planuojamos vykdyti veiklos atitinka bent vieną iš Apraše nurodytų veiklų. Informacijos šaltinis: paraiškos (A) dalis.

1.2.3. Projektas atitinka veiksmų programos V priede, Priemonės aprašyme ir Aprašo 20 punkte numatytus reikalavimus, susijusius su paramos pagal kitas iš Europos Sąjungos (toliau – ES) finansuojamas programas, kitas veiksmų programas, kitus veiksmų programos prioritetus atskyrimu („demarkacinius reikalavimus“). Paaiškinimai: būtina įsitikinti, ar tenkinami visi reikalavimai, susiję su paramos pagal kitas iš ES finansuojamas programas, kitas veiksmų programas, kitus veiksmų programos prioritetus atskyrimu, nurodyti veiksmų programoje, veiksmų programos priedo Priemonės aprašyme ir Apraše. Informacijos šaltinis: paraiškos (A) dalis, VP2-2.2-ŪM-02-K priemonės „Asistentas-4“ paraiškos dėl projekto finansavimo specialiosios (B) dalies forma ir jos pildymo instrukcija (Aprašo 4 priedas) (toliau – paraiškos (B) dalis).

1.2.4. Projektas atitinka kitus su reikalavimais projekto veikloms susijusius specialiuosius atrankos kriterijus ir Apraše nustatytus reikalavimus.

1.2.4.1. Projektas apima ne mažiau kaip vieną apskritį. (Specialusis atitikties projektų atrankos kriterijus patvirtintas Stebėsenos komiteto 2013 m. balandžio 19 d. posėdžio nutarimu Nr. 37P-2.1 (40)). Paaiškinimai: būtina įsitikinti, ar projekto veiklos įgyvendinamos ne mažiau kaip vienos apskrities visose savivaldybėse. Informacijos šaltinis: paraiškos (A) dalis, paraiškos (B) dalis.
2. Projektas atitinka nacionalinius strateginius dokumentus.	2.1. Projektas prisideda prie nacionalinių ir (arba) regioninių strateginio planavimo dokumentų nuostatų įgyvendinimo.	2.1.1. Teisės aktuose ar valdymo srities plėtros strategijoje arba strategijos įgyvendinimo priemonių plane nustatytas projekto vykdytojas ir veiklos. Paaiškinimai: netaikoma.

1.

2.1.2. Projektas atitinka Lietuvos Respublikos Vyriausybės programos, patvirtintos Lietuvos Respublikos Seimo 2012 m. gruodžio 13 d. nutarimu Nr. XII-51 (Žin., 2012, Nr. 149-7630), nuostatas. (Specialusis atitikties projektų atrankos kriterijus patvirtintas Stebėsenos komiteto 2013 m. balandžio 19 d. posėdžio nutarimu Nr. 37P-2.1 (40)). Paaiškinimai: būtina įsitikinti, kad projektas prisideda prie Lietuvos Respublikos Vyriausybės programos 96 punkto nuostatos įgyvendinimo – „Atkursime ir stiprinsime verslo informacijos centrus, atliekančius įmonių registravimo procedūras, rengiančius verslo planus, kitus verslininkams reikalingus dokumentus, konsultuojančius ES struktūrinių fondų finansavimo klausimais ir rengiančius paraiškas ES struktūrinių fondų paramai gauti, teikiančius įvairias biuro ir kitas verslo aptarnavimo paslaugas.“ ir (arba) 97 punkto nuostatos įgyvendinimo – „Regionuose verslas bus skatinamas tik glaudžiai bendradarbiaujant su ugdymo įstaigomis, asocijuotomis verslo struktūromis ir vietos savivalda. Toks bendradarbiavimas leis teikti visokeriopą pagalbą, įtraukti jaunus žmones ir kurti naujas darbo vietas.“ Informacijos šaltinis: paraiškos (A) dalis.
3. Projektas siekia aiškių ir realių kiekybinių uždavinių, atitinkančių veiksmų programoje nustatytus tikslus.	3.1. Projektas prisideda prie Priemonės rodiklių įgyvendinimo.	3.1.1. Projektas prisideda prie Aprašo 9 punkte numatytų produkto ir rezultato rodiklių pasiekimo. Paaiškinimai: įgyvendinus numatytas projekto veiklas bus pasiekti planuojami produkto ir rezultato rodikliai (nustatytos jų reikšmės), tai yra veiklos yra adekvačios siekiamiems rezultatams. Informacijos šaltinis: paraiškos (A) dalis.

3.2. Nuosekli vidinė projekto logika ir kokybiški projekto uždaviniai.	3.2.1. Išlaikyta nuosekli vidinė projekto logika. Paaiškinimai: būtina įsitikinti, kad išlaikyta nuosekli vidinė projekto logika, tai yra projekto rezultatai turi būti projekto veiklų padarinys, projekto veiklos – sudaryti prielaidas pasiekti projekto uždavinius, o pastarieji – įgyvendinti nustatytus tikslus. Informacijos šaltinis: paraiškos (A) dalis.

3.2.2. Projekto uždaviniai specifiniai, išmatuojami, pasiekiami, susieti ir iškelti laiku. Paaiškinimai: būtina įsitikinti, kad projekto uždaviniai atitinka šiuos kokybinius reikalavimus: - yra specifiniai – parodo projekto esmę ir charakteristikas; - išmatuojami – kiekybiškai išreikšti ir matuojami; - pasiekiami – realūs; - susieti – tapatūs vykdomoms projekto veikloms; - iškelti laiku – aiški pradžios ir pabaigos data. Informacijos šaltinis: paraiškos (A) dalis.
4. Projektas atitinka darnaus vystymosi principą.	4.1. Projekte nenumatyti veiksmai, kurie turėtų neigiamą poveikį darnaus vystymosi principo įgyvendinimui. Paaiškinimai: būtina įsitikinti, ar projekto įgyvendinimas neturi neigiamos įtakos darnaus vystymosi principo įgyvendinimui.	4.1.1. Aplinkosaugos srityje (aplinkos kokybė ir gamtos ištekliai, klimato kaita, aplinkos apsauga). Paaiškinimai: būtina įsitikinti, ar projekto įgyvendinimas neturi neigiamos įtakos aplinkosaugos srityje. Informacijos šaltinis: paraiškos (A) dalis.

4.1.2. Socialinėje srityje (užimtumas, skurdas ir socialinė atskirtis, sveikata, švietimas ir mokslas, kultūros savitumas). Paaiškinimai: būtina įsitikinti, ar projekto įgyvendinimas neturi neigiamos įtakos socialinėje srityje. Informacijos šaltinis: paraiškos (A) dalis.

4.1.3. Ekonomikos srityje (darnus pagrindinių ūkio šakų ir regionų vystymasis). Paaiškinimai: pagrįstas projekto poreikis ir tęstinumas, rezultatai pateisina investicijas (vertinama kartu su 9 kriterijumi). Informacijos šaltinis: paraiškos (A) dalis.

4.1.4. Regionų vystymo srityje (aplinkosauginių, socialinių ir ekonominių skirtumų mažinimas). Paaiškinimai: būtina įsitikinti, ar projekto įgyvendinimas neturi neigiamos įtakos regionų vystymo srityje. Informacijos šaltinis: paraiškos (A) dalis.

4.1.5. Informacinės ir žinių visuomenės srityje. Paaiškinimai: netaikoma.

4.2. Projekte atskleistos pastangos skatinti darnaus vystymosi principo įgyvendinimą.	4.2.1. Pasiūlyti konkretūs veiksmai, kurie užtikrina, kad projektas skatina darnaus vystymosi principo įgyvendinimą. Paaiškinimai: netaikoma.

1.1.

4.2.2. Projektas atitinka kitus su darnaus vystymosi principo įgyvendinimo reikalavimais susijusius specialiuosius projektų atrankos kriterijus ir Apraše nustatytus reikalavimus. Paaiškinimai: netaikoma.
5. Projektas atitinka lyčių lygybės ir nediskriminavimo principus.	5.1. Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui.	5.1.1. Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui. Paaiškinimai: vertinama, ar projekto įgyvendinimas neturi neigiamos įtakos lyčių lygybės ir nediskriminavimo principų įgyvendinimui: - sudarytos vienodos dalyvavimo projekte ir naudojimosi projekto rezultatais galimybės vyrams ir moterims; - sudarytos vienodos dalyvavimo projekte ir naudojimosi projekto rezultatais galimybės bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams. Informacijos šaltinis: paraiškos (A) dalis.

1.

5.2. Projekte nurodytos pastangos skatinti lyčių lygybės ir nediskriminavimo principų įgyvendinimą.	5.2.1. Pasiūlyti konkretūs veiksmai, kurie užtikrina, kad projektas prisideda prie lyčių lygybės principo įgyvendinimo. Paaiškinimai: netaikoma.

1.

1.1.

5.2.2. Pasiūlyti konkretūs veiksmai, kurie užtikrina, kad projektas skatina nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principo įgyvendinimą. Paaiškinimai: netaikoma.

1.

1.1.

5.2.3. Projektas atitinka kitus su lyčių lygybės ir nediskriminavimo principų įgyvendinimo reikalavimais susijusius specialiuosius projektų atrankos kriterijus ir Apraše nustatytus reikalavimus. Paaiškinimai: netaikoma.
6. Projekto įgyvendinimas yra suderinamas su kitų aktualių ES politikos sričių nuostatomis.	6.1. Projektas suderinamas su horizontaliųjų ES bendrųjų politikos sričių nuostatomis.	6.1.1. Projektas suderinamas su ES viešųjų pirkimų politikos nuostatomis. Paaiškinimai: vertinama, ar pareiškėjas ir (arba) partneriai yra perkančiosios organizacijos pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) arba gavę projekto finansavimo lėšų jomis taps; jei taip, ar tikėtina, kad projekto veiklų plane numatyta veiklų trukmė nustatyta įvertinant pirkimų terminus. Jei pareiškėjas ir (arba) partneriai nėra perkančiosios organizacijos, šis vertinimo aspektas vertinamas kaip atitinkantis nustatytus reikalavimus. Tais atvejais, kai pareiškėjas ir (arba) partneriai, pateikę paraišką, jau yra įvykdę pirkimus, skirtus projekto veikloms įgyvendinti, arba juos įvykdo tinkamumo finansuoti vertinimo metu, būtina įvertinti šių pirkimų tinkamumą, vadovaujantis teisės aktais, reglamentuojančiais vidaus procedūras, ir (arba) ES struktūrinės paramos administravimo procedūrų vadovuose nustatyta tvarka ir apimtimi. Informacijos šaltinis: paraiškos (B) dalis.

1.

6.1.2. Projektas suderinamas su ES aplinkosaugos politikos nuostatomis. Paaiškinimai: vertinama, ar, atsižvelgiant į projekto veiklas ir vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), būtinas poveikio aplinkai vertinimas; jei būtinas, ar poveikio vertinimas aplinkai yra atliktas; ar planuojama ūkinė veikla (arba planų ar programų įgyvendinimas) susijusi (-ęs) su įsteigtomis ar potencialiomis „Natura 2000“ teritorijomis ar artima tokių teritorijų aplinka;jei taip, ar atliktas „Natura 2000“ teritorijų reikšmingumo nustatymas, vadovaujantis Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo, patvirtinto Lietuvos Respublikos aplinkos ministro 2006 m. gegužės 22 d. įsakymu Nr. D1-255 (Žin., 2006, Nr. 61-2214), nuostatomis. Informacijos šaltinis: paraiškos (A) dalis.

6.1.3. Projektas suderinamas su ES konkurencijos politikos nuostatomis. Paaiškinimai: vertinant projektus, reikia įsitikinti, ar projektai finansuojami nepažeidžiant konkurencijos politikos nuostatų, tai yra finansuojamos veiklos nėra valstybės pagalbos objektas. Taip pat vertinant projektus reikia įsitikinti, ar projekto finansavimas nereiškia neteisėtos valstybės pagalbos suteikimo. Informacijos šaltinis: paraiškos (A) dalis, Suteiktos valstybės pagalbos registras, įsteigtas Lietuvos Respublikos Vyriausybės 2005 m. sausio 19 d. nutarimu Nr. 35 (Žin., 2005, Nr. 9-282).

6.2. Projektas suderinamas su tam tikrų sektorių ES bendrųjų politikos sričių nuostatomis.	6.2.1. Projektas suderinamas su konkretaus sektoriaus ES politikos sričių nuostatomis. Paaiškinimai: netaikoma.
7. Pareiškėjas organizaciniu požiūriu yra pajėgus tinkamai ir laiku įgyvendinti teikiamą projektą.	7.1. Pareiškėjas (partneriai) atitinka formaliuosius reikalavimus.	7.1.1. Pareiškėjas (partneriai) atitinka Apraše nustatytą tinkamų pareiškėjų sąrašą. Paaiškinimai: būtina įsitikinti, kad pareiškėjas (partneriai) atitinka Apraše nustatytus reikalavimus. (Duomenys tikrinami pagal paraiškos (A) dalyje pateiktą informaciją.)

7.1.1.1. Pareiškėjas yra viešoji įstaiga, kurios vienas iš dalyvių arba savininkas yra valstybė ir (arba) savivaldybė; asociacija, kurios nariai yra juridiniai asmenys; Prekybos, pramonės ir amatų rūmai. (Duomenys tikrinami pagal paraiškos (A) dalyje pateiktą informaciją ir pagal Mokesčių mokėtojų registre turimą informaciją, pareiškėjo įstatų, nuostatų nuorašą ar kopiją).

7.1.1.2. Partneris yra viešoji įstaiga; aukštoji mokykla ir profesinio mokymo įstaiga; asociacija, kurios nariai yra juridiniai asmenys; Prekybos, pramonės ir amatų rūmai. (Duomenys tikrinami pagal paraiškos (A) dalyje pateiktą informaciją ir Mokesčių mokėtojų registre turimą informaciją, pareiškėjo įstatų, nuostatų nuorašą ar kopiją.)

7.1.1.3. Kartu su pareiškėju projekte dalyvauja ne mažiau kaip 5 partneriai. (Specialusis atitikties projektų atrankos kriterijus patvirtintas Stebėsenos komiteto 2013 m. balandžio 19 d. posėdžio nutarimu Nr. 37P-2.1 (40)). Paaiškinimai: būtina įsitikinti, kad įgyvendinant projektą kartu su pareiškėju dalyvauja ne mažiau kaip 5 partneriai. (Duomenys tikrinami pagal paraiškos (A) dalyje pateiktą informaciją.)

7.1.2. Pareiškėjas (partneriai) turi (ar turi galimybių įgyti) teisinį pagrindą užsiimti ta veikla (atlikti funkcijas), kuriai sukurti ir (arba) vykdyti, ir (arba) plėtoti skirtas projektas. Paaiškinimai: būtina įsitikinti, kad pareiškėjas (partneriai) turi teisę vykdyti projekte numatytas veiklas. (Duomenys tikrinami pagal pateiktų pareiškėjo (partnerių) įstatų (nuostatų ir (ar) statuto) nuorašus ar kopijas.)

7.1.3. Pareiškėjui gali būti skirtos ES fondų ir Lietuvos Respublikos valstybės biudžeto lėšos, jei: Paaiškinimai: būtina, įsistikinti, kad pareiškėjas ir (arba) partneriai atitinka 7.1.3 punkte nustatytus reikalavimus. Jei pareiškėjas ir (arba) partneriai yra biudžetinės įstaigos, jos atitinka šio kriterijaus 7.1.3.1 ir 7.1.3.2 punktuose išdėstytus reikalavimus, įrodymo dokumentai gali būti neteikiami ir netikrinami. Jei pareiškėjas ir (arba) partneriai neužsiima gamybine veikla, jiems nėra taikomas 7.1.3.6 punktas.

7.1.3.1. Jam nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės-komercinės veiklos arba jis nėra likviduojamas. (Duomenys tikrinami pagal pateiktus metinės finansinės atskaitomybės dokumentus, paraiškos (A) dalyje, paraiškos (B) dalyje pateiktą informaciją.)

7.1.3.2. Yra įvykdęs su mokesčių ir valstybinio socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus (ši nuostata netaikoma juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba valstybinio socialinio draudimo įmokų mokėjimo terminai). (Duomenys tikrinami iki paraiškos tinkamumo finansuoti vertinimo pabaigos pagal Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos duomenis.)

7.1.3.3. Paraiškoje dėl projekto finansavimo (toliau – paraiška) arba jos prieduose jis nepateikė klaidinančios informacijos. (Duomenys tikrinami pagal paraiškos (A) dalyje pateiktą informaciją.)

7.1.3.4. Nėra įsiteisėjusio teismo sprendimo dėl pareiškėjo kitos sutarties dėl paramos skyrimo iš ES arba Lietuvos Respublikos biudžeto sutarties lėšų pažeidimo. (Duomenys tikrinami pagal paraiškos (A) dalyje pateiktą informaciją.)

7.1.3.5. Jis nebandė gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų dėl projekto finansavimo vertinimo arba atrankos proceso metu. (Duomenys tikrinami pagal paraiškos (B) dalyje pateiktą informaciją ir pareiškėjo veiksmus projekto vertinimo metu.)

7.1.3.6. Pareiškėjui, perkėlusiam gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra. Paaiškinimai: netaikoma.

7.2. Pareiškėjas (partneriai) yra pajėgus įgyvendinti projektą.	7.2.1. Pareiškėjas (partneriai) turi pakankamai patirties įgyvendinti projekte numatytas veiklas. Paaiškinimai: vertinama, ar pareiškėjas (partneriai) turi pakankamai patirties vykdyti veiklas, nurodytas Apraše, kurioms tobulinti ir plėtoti yra skirtas projektas. Informacijos šaltinis: paraiškos (A) dalis, paraiškos (B) dalis.

7.2.2. Pareiškėjas (partneriai) turi (turi užtikrinti) pakankamus administravimo gebėjimus vykdyti projektą (pakankamą komandą). Paaiškinimai: vertinama, ar pareiškėjas (partneriai) užtikrina projektui administruoti būtinus gebėjimus: suformuoja komandą, užtikrina reikiamos kompetencijos darbuotojų įtraukimą, numato paslaugų įsigijimą ir panašiai. Informacijos šaltinis: paraiškos (B) dalis.

7.2.3. Pareiškėjas (partneriai) gali įgyvendinti projekto tikslus, veiklas ir uždavinius per projekto įgyvendinimo laikotarpį. Projekto įgyvendinimo trukmė, vieta, parengtumas atitinka Apraše nustatytus reikalavimus. Paaiškinimai: būtina įsitikinti, kad projekto įgyvendinimo organizavimas (planas) atitinka projekto veiklų apimtį, yra realus ir racionaliai suplanuotas (pavyzdžiui, įvertinant turimus išteklius, iš ES fondų finansuojamų projektų specifiką, sezoniškumą ir panašiai). Būtina įsitikinti, kad projekto trukmė neviršija 18 mėnesių nuo projekto finansavimo ir administravimo sutarties įsigaliojimo dienos. Įgyvendinimo vieta atitinka Apraše nustatytus reikalavimus, t. y. pagrindinės projekto veiklos fiziškai vykdomos Lietuvos Respublikos teritorijoje. Veiklų planas paraiškos (A) dalyje yra logiškas, nuoseklus, veiklų trukmė pagrįsta. Informacijos šaltinis: paraiškos (A) dalis, paraiškos (B) dalis, su paraiška pateikti dokumentai.

7.2.4. Partnerystė projekte yra pagrįsta ir turi pridėtinę vertę. Paaiškinimas: siekiama įsitikinti, ar partneriai įtraukti pagrįstai, t. y. ar partnerystė sukuria papildomą pridėtinę vertę pagal projektą (pvz., partneris turi patirties, prisideda finansiškai, vykdo projekto veiklas, naudosis rezultatais ir pan.). Prie paraiškos turi būti pridedama galiojanti jungtinės veiklos sutarties kopija, atitinkanti Aprašo 16 ir 17 punktuose nustatytus reikalavimus. Informacijos šaltinis: paraiškos (B) dalis, papildomai pridedami dokumentai (jungtinės veiklos (partnerystės) sutartis).

7.2.5. Projektas atitinka kitus su reikalavimais pareiškėjams susijusius specialiuosius projektų atrankos kriterijus ir Apraše nustatytus reikalavimus:

7.2.5.1. Pareiškėjas arba partneris projekto įgyvendinimo laikotarpiu turi turėti nuolat veikiantį tinkamą kokybiškoms paslaugoms suteikti biurą (patalpą) (kriterijus taikomas konsultacinių paslaugų, teikiamų konkretiems naudos gavėjamas, veiklai). (Specialusis atitikties projektų atrankos kriterijus patvirtintas Stebėsenos komiteto 2013 m. balandžio 19 d. posėdžio nutarimu Nr. 37P-2.1 (40)). Paaiškinimai: siekiama įsitikinti, ar pareiškėjas arba partneriai projekto įgyvendinimo laikotarpiu turi nuolat veikiantį tinkamą kokybiškoms paslaugoms suteikti biurą (patalpą), jeigu projekto deklaruotose savivaldybėse numatoma teikti aukštos kokybės konsultacines paslaugas. (Duomenys tikrinami pagal paraiškos (A) dalyje pateiktą informaciją, su paraiška pateiktus dokumentus (pvz., Nekilnojamojo turto registro išrašas, turto valdymo, nuomos sutartis.)

7.2.5.2. Su pareiškėju (partneriu) nebuvo nutraukta projekto finansavimo ir administravimo sutartis dėl sutartinių įsipareigojimų nevykdymo. (Duomenys tikrinami pagal paraiškos (B) dalyje pateiktą informaciją.)

7.2.5.3. Pareiškėjo (partnerio) vadovas ar vyriausiasis buhalteris neturi neišnykusio teistumo dėl nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai ar finansų sistemai. (Duomenys tikrinami pagal paraiškos (B) dalyje pateiktą informaciją.)

7.2.5.4. Pareiškėjas tiesiogiai atsakingas už teikiamo projekto rengimą, valdymą ir įgyvendinimą. (Duomenys tikrinami pagal paraiškos (A) dalyje pateiktą informaciją.)
8. Projektas turi aiškų finansavimo paketą: apibrėžtus, aiškius ir užtikrintus projekto išlaidų finansavimo šaltinius.	8.1. Užtikrintas projekto finansavimas.	8.1.1. Pareiškėjo (partnerių) įnašas atitinka nustatytus reikalavimus. Paaiškinimai: vertinama, ar pareiškėjas (partneriai) turi stabilius ir pakankamus finansų išteklius, gali užtikrinti savo veiklos tęstinumą per visą projekto įgyvendinimo laikotarpį. Pareiškėjo (partnerių) įnašas turi būti aiškiai apibrėžtas, patikimas, realus, pakankamas ir tinkamai išdėstytas per projekto įgyvendinimo laikotarpį. Informacijos šaltinis: duomenys tikrinami pagal finansinės atskaitomybės dokumentus, tarpinės finansinės atskaitomybės dokumentus ir kitus dokumentus, įrodančius pareiškėjo (partnerių) gebėjimus užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto finansavimo.

8.1.2. Užtikrintas netinkamų finansuoti su projektu susijusių išlaidų padengimas. Paaiškinimai: vertinama, ar projekte numatytoms netinkamoms finansuoti išlaidoms (tarp jų ir netinkamam finansuoti pridėtinės vertės mokesčiui (toliau – PVM), kurį pareiškėjas pagal Lietuvos Respublikos teisės aktus turi galimybę įtraukti į PVM ataskaitą, net jeigu pareiškėjas tokio PVM į ataskaitą neįtraukė, viešinimui ir kita) užtikrintas finansavimas, netinkamų išlaidų finansavimo šaltiniai yra aiškiai apibrėžti, patikimi, tinkamai išdėstyti per tam tikrą laikotarpį, tai yra netinkamų išlaidų finansavimas neturės neigiamos įtakos projekto įgyvendinimui. Netinkamas finansuoti išlaidas pagrindžiantys dokumentai gali būti laikomi tokie patys kaip ir Aprašo 2 priedo 8.1.1 punkte nurodyti pareiškėjo įnašą pagrindžiantys dokumentai. Informacijos šaltinis: Aprašo 2 priedo 8.1.1 punkte nurodyti informacijos šaltiniai.

8.1.3. Užtikrintas finansinis projekto (veiklų) ir rezultatų tęstinumas. Paaiškinimai: vertinama, ar projekto metu sukurtų rezultatų tolesniam naudojimui yra sudarytos finansinės prielaidos, tai yra sukurtas ar įsigytas iš finansavimo lėšų turtas liks Lietuvos Respublikos teritorijoje, nebus pakeista jo paskirtis, nuosavybės pobūdis ne mažiau kaip penkerius metus nuo projekto įgyvendinimo pabaigos ir užtikrinamas tinkamas jo eksploatavimas. Projekto įgyvendinimo metu sukurti rezultatai bus naudojami pagal nustatytą paskirtį. Informacijos šaltinis: paraiškos (A) dalis, paraiškos (B) dalis, jungtinė veiklos (partnerystės) sutartis.

8.1.4. Projektas atitinka kitus Apraše nustatytus reikalavimus: Informacijos šaltinis: paraiškos (A) dalis, biudžeto pagrįstumą įrodantys dokumentai.

8.1.4.1. bendra projekto vertė neviršija 172 640 000,00 Lt (šimto septyniasdešimt dviejų milijonų šešių šimtų keturiasdešimt tūkstančių litų);

8.1.4.2. projektui skiriamo finansavimo dydis yra ne mažesnis kaip 250 000,00 Lt (du šimtai penkiasdešimt tūkstančių litų).

8.1.4.3. projektui skiriamo finansavimo dydis yra ne didesnis kaip 1 000 000,00 Lt (vienas milijonas litų).
9. Užtikrintas efektyvus projektui įgyvendinti reikalingų lėšų panaudojimas.	9.1. Sąnaudų ir naudos analizės korektiškumas ir rezultatų priimtinumas.	9.1.1. Atlikta alternatyvų analizė. Paaiškinimai: vertinami du projekto įgyvendinimo scenarijai – su finansavimu ir be finansavimo. Informacijos šaltinis: paraiškos (B) dalis.

9.1.2. Projekto prielaidos (susijusios su būsimomis pajamomis ir sąnaudomis) yra pagrįstos (taikoma, jei iš projekto gaunama pajamų ir jos yra įvertinamos iš anksto). Paaiškinimai: skaičiavimai projekte remiasi pagrįstomis būsimų pajamų ir sąnaudų prognozavimo prielaidomis. Informacijos šaltinis: Užpildytas paraiškos formos B dalies pavyzdinio projekto priedo pajamas duodantiems projektams pildymo vadovo priedas „Pajamų skaičiavimo lentelė“ (toliau – Pajamų skaičiavimo lentelė), pateiktas ES struktūrinės paramos interneto svetainėje www.esparama.lt.

9.1.3. Taikomas pagrįstas analizės laikotarpis (taikoma, jei iš projekto gaunama pajamų ir jos yra įvertinamos iš anksto). Paaiškinimai: sąnaudų ir naudos analizės laikotarpis atitinka Europos Komisijos parengtame darbo dokumente Nr. 4 „Ekonominės naudos analizės atlikimo metodikos gairės“ ir dokumente „Investicinių projektų kaštų naudos analizės gairės“ rekomenduojamą laikotarpį; jei analizuojant imamas kitas laikotarpis, tai projekte yra pateikiamas paaiškinimas, kuris, vertintojo nuomone, pagrindžia sprendimą taikyti kitą analizės laikotarpį. Informacijos šaltinis: Pajamų skaičiavimo lentelė.

9.1.4. Taikoma pagrįsta diskonto norma (taikoma, jei iš projekto gaunama pajamų ir jos yra įvertinamos iš anksto). Paaiškinimai: taikoma diskonto norma atitinka Europos Komisijos parengtame darbo dokumente Nr. 4 „Ekonominės naudos analizės atlikimo metodikos gairės“ ir dokumente „Investicinių projektų kaštų naudos analizės gairės“ rekomenduojamą normą; jei neatitinka, pateiktas paaiškinimas, kuris, vertintojo nuomone, pagrindžia sprendimą taikyti kitokią diskonto normą. Informacijos šaltinis: Pajamų skaičiavimo lentelė.

9.1.5. Teisingai apskaičiuotos ir pagrįstos finansinių rodiklių reikšmės (taikoma, jei iš projekto gaunama pajamų ir jos yra įvertinamos iš anksto). Paaiškinimai: teisingai apskaičiuotas trūkstamo finansavimo santykis. Informacijos šaltinis: Pajamų skaičiavimo lentelė.

9.1.6. Teisingai apskaičiuotos ir pagrįstos ekonominių rodiklių reikšmės. Paaiškinimai: netaikoma.

9.1.7. Įvertintos rizikos. Paaiškinimai: vertinama, ar pareiškėjas įvertino pagrindines projekto rizikas ir numatė jų valdymo veiksnius. Informacijos šaltinis: paraiškos (B) dalis.

9.1.8. Projekto teikiama nauda atitinka planuojamiems rezultatams pasiekti reikalingas sąnaudas. Paaiškinimai: vertinama vadovaujantis analogiškais projektais, veiklomis ir panašiai, projekto rezultatų atitiktis investicijoms. Informacijos šaltinis: paraiškos (A) dalis, paraiškos (B) dalis.

9.2. Atitiktis Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategijos ir ją įgyvendinančių veiksmų programos projektų išlaidų ir finansavimo reikalavimų atitikties taisyklėse, patvirtintose Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789), (toliau – Išlaidų ir finansavimo reikalavimų atitikties taisyklės) ir Apraše nustatytiems projekto veiklų ir išlaidų apribojimams.	9.2.1. Projekte numatytos veiklos ir išlaidos atitinka tinkamoms finansuoti veikloms ir jų apimtims nustatytus reikalavimus. Paaiškinimai: vertinama, ar projekto veiklos ir išlaidos yra tinkamos finansuoti atsižvelgiant į Išlaidų ir finansavimo reikalavimų atitikties taisyklėse ir Apraše nustatytus apribojimus. Projektas, kuriam prašoma finansavimo, nėra pradėtas įgyvendinti anksčiau kaip nuo paraiškos registravimo viešojoje įstaigoje Lietuvos verslo paramos agentūroje dienos. Taip pat būtina įvertinti projekto riziką, susijusią su dvigubu finansavimu, tai yra vertinant pareiškėjo įgyvendintus ir (arba) įgyvendinamus projektus būtina įsitikinti, kad toms pačioms veikloms ir išlaidoms finansavimas nebus skiriamas pakartotinai, kaip nustatyta Aprašo 20 punkte. Informacijos šaltinis: paraiškos (A) dalis, paraiškos (B) dalis.

9.2.2. Veiklos ir išlaidos suplanuotos efektyviai ir pagrįstai. Paaiškinimai: vertinama, ar projekto veiklos suplanuotos efektyviai, prašomos finansuoti išlaidos tiesiogiai susijusios su Aprašo 6 punkte nustatytomis tinkamomis finansuoti veiklomis ir būtinos projekto tikslams pasiekti: - išlaidos aiškiai susietos su planuojama veikla; - paaiškintas išlaidų būtinumas veiklai atlikti; - numatomos išlaidos apskaičiuotos remiantis vidutinėmis rinkos kainomis arba pateiktas naudojamų įkainių paaiškinimas; - išlaidos suplanuotos atsižvelgiant į vidutinį metinį kainų augimą ir valiutų riziką. Informacijos šaltinis: paraiškos (A) dalis, paraiškos (B) dalis.

9.2.3. Užtikrinama lėšų panaudojimo sparta. Paaiškinimai: būtina įsitikinti, kad projekto veiklų suplanavimas užtikrins numatomą lėšų panaudojimo spartą, tai yra sudarytos prielaidos pradėti įgyvendinti projektą ne vėliau kaip per 2 mėnesius nuo projekto finansavimo ir administravimo sutarties pasirašymo dienos. Informacijos šaltinis: paraiškos (A) dalis.

9.2.4. Projektas atitinka „kryžminio“ finansavimo reikalavimus. Informacijos šaltinis: netaikoma.

9.2.5. Teisingai pritaikyta vienodo dydžio norma, vadovaujantis Netiesioginių projekto išlaidų nustatymo ir apmokėjimo naudojant vienodo dydžio normą taisyklėmis, patvirtintomis Lietuvos Respublikos finansų ministro 2008 m. kovo 27 d. įsakymu Nr. 1K-112 (Žin., 2008, Nr. 37-1348; 2011, Nr. 78-3826). Paaiškinimai: netaikoma.

9.2.6. Projektas atitinka kitus specialiuosius projektų atrankos kriterijus ir Apraše nustatytus reikalavimus. Paaiškinimai: netaikoma.

9.3. Projektui reikiamas finansavimas nustatytas atsižvelgiant į 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p. 25), su paskutiniais pakeitimais, padarytais 2012 m. gegužės 22 d. Europos Parlamento ir Tarybos reglamentu (ES) Nr. 423/2012 (OL 2012 L 133, p. 1), (toliau – Tarybos reglamentas Nr. 1083/2006) 55 straipsnyje išdėstytus reikalavimus. (Jeigu teikiama valstybės pagalba, šis kriterijus tenkinamas.)	9.3.1. Paraiškoje teisingai nurodyta, kokios kategorijos yra projektas, t. y. projektas, iš kurio: 9.3.1.1. negaunama pajamų; 9.3.1.2. gaunama pajamų, bet jų neįmanoma nustatyti iš anksto (Tarybos reglamento Nr. 1083/2006 55 straipsnio 3 dalis); 9.3.1.3. gaunama pajamų ir jos yra įvertinamos iš anksto (Tarybos reglamento Nr. 1083/2006 55 straipsnio 2 dalis). Pastaba: taikoma, jei bendra projekto vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų). Paaiškinimai: būtina įsitikinti, ar projekto vykdytojas teisingai priskyrė savo projektą prie vienos iš išvardytų kategorijų. Detalios metodologinės rekomendacijos pateiktos Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikoje, patvirtintoje Lietuvos Respublikos finansų ministro 2010 m. birželio 16 d. įsakymu Nr. 1K-195 (Žin., 2010, Nr. 71-3581; 2012, Nr. 138-7073). Informacijos šaltinis: paraiškos (B) dalis, papildomai teikiami dokumentai.

9.3.2. Iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis. Pastaba: taikoma, jei bendra projekto vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų) ir tik Aprašo 21.3 punkte nustatytu atveju. Paaiškinimai: būtina įsitikinti, kad iš projekto planuojamos gauti grynosios pajamos apskaičiuotos ir priskirtos prie tinkamų ir netinkamų finansuoti projekto išlaidų teisingai. Taip pat būtina įsitikinti, kad projektui reikiamo finansavimo dydis yra apskaičiuotas grynųjų pajamų dydžiu sumažinus projekto tinkamų finansuoti išlaidų sumą taip, kaip nustatyta Reglamento (EB) Nr. 1083/2006 55 straipsnio 2 dalyje. Detalios metodologinės rekomendacijos pateiktos Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikoje. Informacijos šaltinis: paraiškos (B) dalis, papildomai teikiami dokumentai.

_________________

VP2-2.2-ŪM-02-K priemonės „Asistentas-4“ projektų finansavimo sąlygų aprašo

3 priedas

PROJEKTO NAUDOS IR KOKYBĖS VERTINIMO METODIKA

Eil. Nr.	Vertinimo kriterijai	Vertinimo aspektai	Vertinimo skalė	Vertintojo balas	Informacijos šaltinis

1	2	3	4	5	6
1.	Iš viso:	100
2.	Projekto aprėptis.	Skatinama tolygesnė ekonomikos plėtra įvairiose Lietuvos teritorijose. Aukštesnis įvertinimas suteikiamas projektams, apimantiems kuo didesnį skaičių savivaldybių.	0–5	Paraiškos dėl projekto finansavimo bendrosios (A) dalies forma, patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861) (toliau – paraiškos (A) dalis), VP2-2.2-ŪM-02-K priemonės „Asistentas-4“ paraiškos dėl projekto finansavimo specialiosios (B) dalies forma ir jos pildymo instrukcija (VP2-2.2-ŪM-02-K priemonės „Asistentas-4“ projektų finansavimo sąlygų aprašo 4 priedas) (toliau – paraiškos (B) dalis).

Vertinama, kiek savivaldybių apima projektas. Vertinimo skalė: projektas apima 4 savivaldybes – 1 balas; 5 savivaldybes – 2 balai; 6 savivaldybes – 3 balai; 7 savivaldybes – 4 balai; 8 ir daugiau savivaldybių – 5 balai.

3.	Projekte numatytų suteikti paslaugų sklaida.	Aukštesnis įvertinimas teikiamas projektams, kuriais kuo daugiau paslaugų apimties yra suteikiama ne apskrities centre.	0–5	Paraiškos (B) dalis).

Vertinama, kiek paslaugų įgyvendinant projektą bus suteikiama ne apskrities centre. Vertinimo skalė: iki 11 procentų paslaugų suteikiama ne apskrities centre – 0 balų; 11–20 procentų – 1 balas; 21–30 procentų – 2 balai; 31–40 procentai – 3 balai; 41–50 procentų – 4 balai; 51 procentas ir daugiau – 5 balai.

4.	Projektas įgyvendinamas apskrityje, turinčioje žemą verslumo lygį.	Siekiama paskatinti verslumą ir padidinti veikiančių įmonių gyvybingumą apskrityse, turinčiose žemą verslumo lygį. Aukštesnis įvertinimas teikiamas projektams, įgyvendinamiems apskrityse, turinčiose mažesnį veikiančių labai mažų, mažų ir vidutinių įmonių (toliau – (MVĮ) skaičių, tenkantį 1000 apskrities gyventojų.	0–5	Paraiškos (A) dalis. Informaciją apie veikiančių MVĮ skaičių ir gyventojų skaičių pagal apskritis skelbia Lietuvos statistikos departamentas.

Vertinamas verslumo lygis – MVĮ skaičius, tenkantis 1000 apskrities gyventojų. Vertinimo skalė: verslumo lygis 25 ir daugiau – 1 balas; 22–24 – 2 balai; 17–21 – 3 balai; 14–16 – 4 balai; 13 ir mažiau – 5 balai.

5.	Pareiškėjo ir partnerių patirtis įgyvendinant panašius projektus.	Aukštesnis įvertinimas suteikiamas pareiškėjams ir partneriams, turintiems didesnę projektų, susijusių su verslo konsultavimo paslaugų teikimu smulkiojo ir vidutinio verslo subjektams, vykdymo patirtį paraiškos pateikimo metais ir pastaruosius trejus metus iki paraiškos pateikimo. Patirtis bus matuojama kiekybiniais rodikliais: projektų skaičius ir projektų vertė.	0–5	Paraiškos (A) dalis, paraiškos (B) dalis), su paraiška pateikti kiti papildomi dokumentai.

Vertinama, kiek projektų sėkmingai įgyvendino pareiškėjas ir partneriai paraiškos pateikimo metais ir pastaruosius trejus metus iki paraiškos pateikimo. Vertinimo skalė: įgyvendintas 0–1 projektas – 0 balų; 2–3 projektai – 2 balai; 4–5 projektai – 3 balai; 6–7 projektai – 4 balai; 8 ir daugiau projektų – 5 balai.

Vertinama bendra pareiškėjo ir partnerių sėkmingai įgyvendintų projektų vertė paraiškos pateikimo metais ir pastaruosius trejus metus iki paraiškos pateikimo. Vertinimo skalė: bendra projektų vertė mažesnė nei 100 000,00 litų – 0 balų; 100 001,00–300 000,00 litų – 1 balas; 300 001,00–500 000,00 litų – 2 balai; 500 001,00–700 000,00 litų – 3 balai; 700 001,00–900 000,00 litų – 4 balai; 900 001,00 ir daugiau – 5 balai.

6.	Aritmetinis balų vidurkis (2+3+4+5)/4)	0–5
7.	Daugiklis	20

1 lentelė.

Eil. Nr.	Vertintojo suteiktų balų pagrindimas
2.
3.
4.
5.

_________________

VP2-2.2-ŪM-02-K priemonės „Asistentas-4“ projektų finansavimo sąlygų aprašo

4 priedas

VP2-2.2-ŪM-02-K PRIEMONĖS „ASISTENTAS-4“ PARAIŠKOS DĖL PROJEKTO FINANSAVIMO SPECIALIOSIOS (B) DALIES FORMA IR JOS PILDYMO INSTRUKCIJA

I. INFORMACIJA APIE PAREIŠKĖJĄ

1. Pareiškėjas yra (nėra) perkančioji organizacija pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102):

	Taip, pareiškėjas yra perkančioji organizacija arba gavęs projekto finansavimo lėšų ja taps
	Ne, pareiškėjas nėra perkančioji organizacija

2. Pareiškėjo vykdomos veiklos ir projekto veiklos priskiriamos Ekonominės veiklos rūšių klasifikatoriui (EVRK 2 red.), patvirtintam Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 (Žin., 2007, Nr. 119-4877) (toliau – EVRK 2 red.)

Pareiškėjo vykdoma veikla (-os) pagal EVRK 2 red.
Pareiškėjo veikla (-os) pagal EVRK 2 red., kuriai (-ioms) vykdyti bus naudojami projekto rezultatai (jei projekto rezultatai tenka kelioms veikloms, reikia nurodyti rezultatų padalijimą procentais)

3. Projekto veiklų pagrindimas

Detalizuokite projekto veiklas (tarp jų pasirengimo projektui veiklas). Projekto veiklos kodas (numeris) turi sutapti su Paraiškos dėl projekto finansavimo bendrosios (A) dalies formoje, patvirtintoje Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861), (toliau – paraiškos (A) dalis) tai pačiai veiklai nurodytu kodu (numeriu), išskyrus pasirengimo projektui veiklas
Projekto veikla	Projekto veiklos aprašymas	Kaip veikla leis pasiekti projekto rezultatus	Projekto veiklos trukmė
1.
2.

4. Pareiškėjo administraciniai gebėjimai ir patirtis

4.1. Bus perkama projekto administravimo paslauga	 Taip, bus perkama projekto administravimo paslauga  Ne, pareiškėjas pats administruoja projektą

(pildoma, jei pareiškėjas pats administruoja projektą)

Nurodykite žmogiškuosius išteklius, kuriuos planuojama naudoti projektui įgyvendinti
Projektui numatomų priskirti darbuotojų skaičius	Funkcijos, kurios būtų priskirtos	Darbuotojų patirtis (kompetencija)
Turimas darbuotojų skaičius
Papildomas darbuotojų poreikis	pareiškėjo darbuotojai

ekspertai, konsultantai
Iš viso darbuotojų:

4.2. Pagrįskite pareiškėjo turimą panašių projektų vykdymo patirtį. Pateikite informaciją apie turimą sėkmingai baigtų projektų, susijusių su verslo konsultavimo paslaugų teikimu smulkiojo ir vidutinio verslo subjektams, vykdymo patirtį, pateikite informaciją apie projekto trukmę, jo tikslus ir veiklas, projekto apimtį, pareiškėjo vaidmenį vykdant projektą, projekto sąsajas su planuojamu vykdyti projektu.
Metai	Projekto pavadinimas	Projekto aprašymas (pateikite aukščiau nurodomą informaciją)	Projekto vertė (Lt)
N –paraiškos pateikimo metai
N-1
N-2
N-3
Iš viso projektų:
Bendra projektų vertė (Lt)

5. Informacija apie projektą

5.1. Pagrįskite, kad vykdant VP2-2.2-ŪM-02-K priemonės „Asistentas-4“ projektų finansavimo sąlygų aprašo (toliau – Aprašas) 6 punkte nurodytas projekto veiklas visas gautas finansavimas bus perduotas galutiniam gavėjui, ir pareiškėjas kaip tarpininkas negaus jokios naudos (gautos pajamos padengs patirtas išlaidas).

5.2. Pagrįskite, kiek paslaugų projekto įgyvendinimo metu bus suteikiama apskrities centre ir ne apskrities centre.
Numatomos suteikti paslaugos	Apskrities centre (-uose) (detalizuoti pagal apskrities centrus)	Ne apskrities centre (-uose) (detalizuoti pagal miestus, kitas vietoves)

Apskrities centras	Numatomų suteikti paslaugų vertė, Lt	Miestas, kita vietovė	Numatomų suteikti paslaugų vertė, Lt

Numatomų suteikti paslaugų verčių suma, litais
Numatomų suteikti paslaugų vertė, procentais

6. Partnerių pasirinkimo pagrįstumas

Pagrįskite partnerių pasirinkimą.

7. Kiti Europos Sąjungos, Lietuvos Respublikos ar kiti finansavimo šaltiniai

7.1. Ar buvo pateikta paraiška dėl paramos šiam projektui arba jo daliai iš bet kokio kito Bendrijos, Lietuvos Respublikos ar kitų finansavimo šaltinių (Europos regioninio plėtros fondo (toliau – ERPF), Sanglaudos fondo, kito Bendrijos finansavimo šaltinio, valstybės ar savivaldybės programų, Europos ekonominės erdvės paramos ar panašiai)?
 Taip	Jei taip, prašom išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kt.)
 Ne
7.2. Ar šis projektas ar jo dalis papildo kokį nors kitą projektą, kuris jau finansuojamas ar bus finansuojamas iš ERPF, Sanglaudos fondo, kito Bendrijos finansavimo šaltinio, valstybės ar savivaldybės programų, Europos ekonominės erdvės paramos ar panašiai?
 Taip	Jei taip, prašom išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kt.)
 Ne
7.3. Ar buvo pateikta paraiška dėl paramos iš bet kokio kito Bendrijos, Lietuvos Respublikos ar kitų finansavimo šaltinių (ERPF, Sanglaudos fondo, kito Bendrijos finansavimo šaltinio, valstybės ar savivaldybės programų, Europos ekonominės erdvės paramos ar panašiai) ankstesniam šio projekto ar jo dalies etapui (įskaitant galimybių studijos ir parengiamuosius etapus)?
 Taip	Jei taip, prašom išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kt.)
 Ne

8. Projekto pajamos (galimas tik vienas atsakymas „taip“, atsakant į 8.1–8.3 punktuose pateiktus klausimus)

8.1. Projektas, iš kurio negaunama pajamų
 Taip  Ne
8.2. Projektas, iš kurio gaunama pajamų, bet jų neįmanoma nustatyti iš anksto
 Taip  Ne
8.3. Projektas, iš kurio gaunama pajamų ir jos yra įvertinamos iš anksto
 Taip  Ne Atsakius „taip“ bei kai bendra projekto vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų), pildomas Paraiškos formos B dalies pavyzdinio projekto priedo pajamas duodantiems projektams pildymo vadovo priedas „Pajamų skaičiavimo lentelė“, kuris pateiktas Europos Sąjungos struktūrinės paramos interneto svetainėje www.esparama.lt).
Trumpai paaiškinkite ir pagrįskite savo atsakymą (pildo tik pareiškėjai, kurie į pirmą arba antrą klausimą atsakė „taip“)

9. Projekto prielaidos ir rizikos bei jų valdymo veiksniai

9.1. Pateikite alternatyvų analizę. Aprašykite ir skaičiavimais pagrįskite du projekto įgyvendinimo scenarijus: jei gaunamas finansavimas ir jei jis negaunamas. Aprašykite ir pagrįskite suteikto finansavimo įtaką projekto apimčiai, kokybei, sėkmei, poveikiui, taip pat ar projektas ekonomiškai naudingas, finansavimas yra būtinas projektui įgyvendinti ir finansavimo dydis yra pagrįstas. Būtina nurodyti, kokia apimtimi projektas būtų įgyvendinamas be finansavimo lėšų, kokių rezultatų būtų pasiekta, palyginti su rezultatais, jei projektui būtų skirtas finansavimas. Būtina pagrįsti visus savo teiginius ir analizes, pateikti skaičiavimus.

9.2. Įvertinkite ir aprašykite projekto įgyvendinimo metu galinčias kilti rizikas ir jų mažinimo priemones
Rizika, rizikos poveikis projektui	Rizikos mažinimo priemonės

10. Su pareiškėju nebuvo nutraukta projekto finansavimo ir administravimo sutartis dėl sutartinių įsipareigojimų nevykdymo

 Taip, sutartis nebuvo nutraukta  Ne, sutartis buvo nutraukta

11. Pateikiami dokumentai:

Eil. Nr.	Pateikiami dokumentai	Lapų skaičius
1.	Paraiškos (A) dalis.
2.	VP2-2.2-ŪM-02-K priemonės „Asistentas-4“ paraiškos dėl projekto finansavimo specialiosios (B) dalies forma ir jos pildymo instrukcija (Aprašo 4 priedas).
3.	Pateiktas pareiškėjo įstatų (nuostatų ir (ar) statuto) nuorašas (nuorašas – suprantamas taip, kaip jis apibrėžtas Dokumentų tvarkymo ir apskaitos taisyklėse, patvirtintose Lietuvos vyriausiojo archyvaro 2011 m. liepos 4 d. įsakymu Nr. V-118 (Žin., 2011, Nr. 88-4230) ar kopija.
4.	Pareiškėjo paskutinių metų patvirtintos metinės finansinės atskaitomybės dokumentų nuorašai ar kopijos (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“, patvirtinto viešosios įstaigos Audito ir apskaitos tarnybos direktoriaus 2010 m. gegužės 13 d. įsakymu Nr. VAS-12 (Žin., 2010, Nr. 57-2828), IV skyriuje) ir pastarųjų 12 mėnesių iki paraiškos pateikimo datos tarpinės finansinės atskaitomybės dokumentų nuorašai ar kopijos. Jei įmonė veikia mažiau nei 1 metus, tuomet ji turi pateikti tarpinės finansinės atskaitomybės dokumentų nuorašus ar kopijas nuo įmonės įsteigimo iki paraiškos pateikimo datos. Jei paskutinių finansinių metų atskaitomybė dar nėra patvirtinta, būtina pateikti įmonės vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta įmonės vadovo.
5.	Finansavimo šaltinius pagrindžiantys dokumentai, kaip nustatyta Aprašo 2 priedo 8.1.1 ir 8.1.2 punktuose.
6.	Dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kita).
7.	Dokumentas, pagrindžiantis pridėtinių išlaidų priskyrimą projektui pro rata principu.
8.	Dokumentas, įrodantis paslaugoms teikti planuojamo naudoti biuro (patalpų) valdymo teisę (nekilnojamojo turto registro išrašas, turto valdymo, nuomos sutartis) (jei taikoma).
9.	Užpildytas Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (Lietuvos Respublikos finansų ministerijos parengtų rekomendacijų dėl projektų išlaidų atitikties Europos regioninės plėtros fondo ir Sanglaudos fondo finansavimo reikalavimams (toliau – Išlaidų atitikties rekomendacijos) 1 priedas). Klausimyno forma yra pateikta Europos Sąjungos struktūrinės paramos interneto svetainėje www.esparama.lt.
10.	Užpildytas Paraiškos formos B dalies pavyzdinio projekto priedo pajamas duodantiems projektams pildymo vadovo priedas „Pajamų skaičiavimo lentelė“, kuris yra pateiktas svetainėje www.esparama.lt) (jei taikoma).
11.	Pateikiamų dokumentų lapų skaičius, iš viso.

12. Informacija apie paraiškos rengėją

 Paraišką parengė pats pareiškėjas  Paraišką parengė konsultacinė įmonė ar konsultantas

Jei paraišką parengė konsultacinė įmonė ar konsultantas, nurodykite:

Konsultacinės įmonės pavadinimas
Konsultanto vardas ir pavardė
Telefono numeris
Fakso numeris
El. pašto adresas

13. Pareiškėjo deklaracija

Aš, toliau pasirašęs asmuo, patvirtinu, kad: pareiškėjas teisės aktų nustatyta tvarka teikia ataskaitas Valstybinei mokesčių inspekcijai prie Lietuvos Respublikos finansų ministerijos, Valstybinio socialinio draudimo fondo valdybos teritoriniams skyriams bei metinės finansinės atskaitomybės dokumentus Juridinių asmenų registrui; pareiškėjas nebandė (nebandys) gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų vertinimo arba atrankos proceso metu; pareiškėjo vadovas ar vyriausiasis buhalteris neturi neišnykusio teistumo dėl nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai ar finansų sistemai; pareiškėjui nėra taikoma kolektyvinė nemokumo procedūra, kaip nustatyta Lietuvos Respublikos įmonių bankroto įstatyme (Žin., 2001, Nr. 31-1010) ir Lietuvos Respublikos įmonių restruktūrizavimo įstatyme (Žin., 2001, Nr. 31-1012; 2010, Nr. 86-4529).
Projekto pareiškėjo __________________________________________________________ vardu
Vardas, pavardė	Parašas
Pareigos
Atstovavimo pagrindas
Data	Vieta

Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją.

(vadovo pareigos)	(parašas)	(vardas ir pavardė)

II. INFORMACIJA APIE PROJEKTO PARTNERĮ

Pastaba. Pildo tik tie partneriai, kurie pretenduoja gauti finansavimą, t. y. partneris yra Lietuvoje registruotas viešasis juridinis asmuo, projekte dalyvaujantis Apraše nurodytomis sąlygomis.

14. Bendra informacija

Projekto partnerio pavadinimas	Partnerio žymėjimas	 1 partneris  2 partneris  _ partneris

15. Partneris yra (nėra) perkančioji organizacija pagal Lietuvos Respublikos viešųjų pirkimų įstatymą

 Taip, partneris yra perkančioji organizacija arba gavęs projekto finansavimo lėšų ja taps  Ne, partneris nėra perkančioji organizacija

16. Informacija apie projektą

Pagrįskite, kad vykdant Aprašo 6 punkte nurodytas projekto veiklas visas gautas finansavimas bus perduotas galutiniam gavėjui, ir pareiškėjas kaip tarpininkas negaus jokios naudos (gautos pajamos padengs patirtas išlaidas).

17. Partnerio administraciniai gebėjimai ir patirtis

17.1. Nurodykite žmogiškuosius išteklius, kuriuos planuojama naudoti projektui įgyvendinti
Projektui numatomų priskirti darbuotojų skaičius	Funkcijos, kurios būtų priskirtos	Darbuotojų patirtis (kompetencija)
Turimas darbuotojų skaičius
Papildomas darbuotojų poreikis	pareiškėjo darbuotojai

ekspertai, konsultantai
Iš viso darbuotojų:

17.2. Pagrįskite partnerio turimą panašių projektų vykdymo patirtį. Pateikite informaciją apie turimą sėkmingai baigtų projektų, susijusių su verslo konsultavimo paslaugų teikimu smulkiojo ir vidutinio verslo subjektams, vykdymo patirtį, pateikite informaciją apie projekto trukmę, jo tikslus ir veiklas, projekto apimtį, partnerio vaidmenį vykdant projektą, projekto sąsajas su planuojamu vykdyti projektu.
Metai	Projekto pavadinimas	Projekto aprašymas (pateikite aukščiau nurodomą informaciją)	Projekto vertė (Lt)
N –paraiškos pateikimo metai
N-1
N-2
N-3
Iš viso projektų:
Bendra projektų vertė (Lt)

18. Su partneriu nebuvo nutraukta projekto finansavimo ir administravimo sutartis dėl sutartinių įsipareigojimų nevykdymo

 Taip, sutartis nebuvo nutraukta  Ne, sutartis buvo nutraukta

19. Partneris anksčiau yra kreipęsis dėl finansavimo, teikiamo iš ES ar Lietuvos Respublikos biudžeto, gavimo

 Taip (atsakius „taip“, reikia pažymėti, ar su partneriu nebuvo nutraukta projekto finansavimo ir administravimo sutartis dėl sutartinių įsipareigojimų nevykdymo):  Taip, sutartis nebuvo nutraukta  Ne, sutartis buvo nutraukta  Ne

20. Pateikiami dokumentai

Eil. Nr.	Pateikiami dokumentai	Lapų skaičius
1.	Galiojančios jungtinės veiklos (partnerystės) sutarties kopija.
2.	Kiekvieno partnerio įstatų (nuostatų ar statuto) nuorašas ar kopija.
3.	Kiekvieno partnerio paskutinių metų patvirtintos metinės finansinės atskaitomybės dokumentų nuorašai ar kopijos (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“, patvirtinto viešosios įstaigos Audito ir apskaitos tarnybos direktoriaus 2010 m. gegužės 13 d. įsakymu Nr. VAS-12 (Žin., 2010, Nr. 57-2828), IV skyriuje) ir pastarųjų 12 mėnesių iki paraiškos pateikimo datos tarpinės finansinės atskaitomybės dokumentų nuorašai ar kopijos. Jei įmonė veikia mažiau nei 1 metus, tuomet ji turi pateikti tarpinės finansinės atskaitomybės dokumentų nuorašus ar kopijas nuo įmonės įsteigimo iki paraiškos pateikimo datos. Jei paskutinių finansinių metų atskaitomybė dar nėra patvirtinta, būtina pateikti įmonės vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta įmonės vadovo.
4.	Finansavimo šaltinius pagrindžiantys dokumentai, kaip nustatyta Aprašo 2 priedo 8.1.1 ir 8.1.2 punktuose.
5.	Dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kita).
6.	Dokumentas, pagrindžiantis pridėtinių išlaidų priskyrimą projektui pro rata principu.
7.	Pateiktas dokumentas, įrodantis paslaugoms teikti planuojamo naudoti biuro (patalpų) valdymo teisę (nekilnojamojo turto registro išrašas, turto valdymo, nuomos sutartis) (jei taikoma).
8.	Kiekvieno partnerio užpildytas Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (Išlaidų atitikties rekomendacijų 1 priedas). Klausimyno forma yra pateikta svetainėje www.esparama.lt.
9.	Pateikiamų dokumentų lapų skaičius, iš viso.

21. Partnerio deklaracija

Aš, toliau pasirašęs asmuo, patvirtinu, kad: partneris yra susipažinęs su paraiškoje pateiktu projekto aprašymu ir įgyvendinimu, jam pritaria ir prie paraiškoje nurodyto projekto prisidės taip, kaip joje nurodyta; partneris tinkamai informuos pareiškėją ir įgyvendinančiąją instituciją apie bet kokius duomenų, veiklų pasikeitimus, vykdant projektą, ir bet kokius kitus nukrypimus nuo paraiškoje numatyto projekto įgyvendinimo; partneris įsipareigoja tinkamai nustatyta tvarka saugoti bet kokius su projektu susijusius dokumentus; partneris teisės aktų nustatyta tvarka teikia ataskaitas Valstybinei mokesčių inspekcijai prie Lietuvos Respublikos finansų ministerijos, Valstybinio socialinio draudimo fondo valdybos teritoriniams skyriams bei metinės finansinės atskaitomybės dokumentus Juridinių asmenų registrui; partneris nebandė (nebandys) gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų vertinimo arba atrankos proceso metu; partnerio vadovas ar vyriausiasis buhalteris neturi neišnykusio teistumo dėl nusikalstamos veiklos nuosavybei, turtinėms teisėms ir turtiniams interesams, ekonomikai ir verslo tvarkai ar finansų sistemai.
Projekto partnerio __________________________________________________________ vardu
Vardas, pavardė	Parašas
Pareigos
Atstovavimo pagrindas
Data	Vieta

Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją.

(vadovo pareigos)	(parašas)	(vardas ir pavardė)

_________________

VP2-2.2-ŪM-02-K priemonės „Asistentas-4“ projektų finansavimo sąlygų aprašo

5 priedas

VP2-2.2-ŪM-02-K PRIEMONĖS „ASISTENTAS-4“ STEBĖSENOS RODIKLIŲ SKAIČIAVIMO METODIKA

EIL. NR.	STEBĖSENOS RODIKLIO PAVADINIMAS	STEBĖSENOS RODIKLIO PAAIŠKINIMAS	STEBĖSENOS RODIKLIO MATAVIMAS	INSTITUCIJA ARBA JURIDINIS ASMUO, ATSAKINGAS UŽ INFORMACIJOS PATEIKIMĄ ĮGYVENDINAN-ČIAJAI IR (AR) TARPINEI, IR (AR) VADOVAUJAN-ČIAJAI INSTITUCIJAI

MATAVIMO VIENETAS	SKAIČIAVIMO BŪDAS	INFORMACIJOS ŠALTINIS	LAIKAS

1	2	3	4	5	6	7	8
1.	Rezultato rodiklis: Įmonėse, kurios pasinaudojo suteiktomis paslaugomis, sukurtos naujos ir išsaugotos darbo vietos.	Sąvokos: Sukurtos naujos darbo vietos – su investicijomis susijusios veiklos sukurtos darbo vietos, įskaitant darbo vietas, sukurtas padidėjus dėl investicijų atsiradusių pajėgumų naudojimo lygiui. Sukurtos naujos darbo vietos turi būti išlaikytos ne mažiau kaip trejus metus. Darbuotojų skaičius – metinių darbo vienetų (toliau – MDV) skaičius, t. y. visą darbo laiką dirbančių asmenų skaičius per metus; darbas ne visą darbo dieną ir sezoninis darbas laikomi MDV dalimis.	Skaičius	Sumuojamos projekto įgyvendinimo metu ir per 3 metus po projekto įgyvendinimo sukurtos naujos ir išsaugotos darbo vietos.	Pirminiai šaltiniai: darbo sutartys ir kiti dokumentai. Antriniai šaltiniai: Mokėjimo prašymo forma, patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861; 2010, Nr. 8-369) (toliau – mokėjimo prašymas) (informacija pateikiama mokėjimo prašymo 3 punkte „Stebėsenos rodikliai“). Ataskaita po projekto užbaigimo.	Nuolat. Kas ketvirtį su mokėjimo prašymu. Kasmet po projekto įgyvendinimo.	Projekto vykdytojas.
2.	Rezultato rodiklis: Įsteigti nauji smulkiojo ir vidutinio verslo subjektai.	Sąvokos: Smulkiojo ir vidutinio verslo (toliau – SVV) subjektas – taip, kaip apibrėžta Lietuvos Respublikos smulkiojo ir vidutinio verslo plėtros įstatyme (Žin., 1998, Nr. 109-2993; 2007, Nr. 132-5354). Naujas SVV subjektas – SVV subjektas, įkurtas ne vėliau kaip 5 metai po projekto įgyvendinimo pabaigos fizinių asmenų, kuriems projekto metu buvo suteikta informacija, konsultacijos ir (ar) mokymai.	Skaičius	Sumuojami projekto įgyvendinimo metu ir per 5 metus po projekto įgyvendinimo pabaigos įsteigti nauji SVV subjektai.	Pirminiai šaltiniai: Dokumentas, patvirtinantis projekto vykdytojo atliktą apklausą (apklausos ataskaita ar panašaus pobūdžio dokumentas su apklausos rezultatais). Antriniai šaltiniai: mokėjimo prašymai (informacija pateikiama mokėjimo prašymo 3 punkte „Stebėsenos rodikliai“). Ataskaita po projekto užbaigimo.	Po metų projektui pasibaigus. Kas ketvirtį su mokėjimo prašymu. Po metų projektui pasibaigus.	Projekto vykdytojas
3.	Produkto rodiklis: Verslo aplinkos gerinimo projektai.	Sąvokos Verslo aplinkos gerinimas – paslaugų verslui struktūros išplėtojimas, paslaugų verslui kokybės gerinimas, užtikrinant jų teikimą ir galimybes jomis naudotis bei plėtojant fizinę verslo infrastruktūrą, konsultavimas, patirties perdavimas, verslo ryšių užmezgimo palengvinimas. Projektas – ekonomiškai nedalomų ir tikslią funkciją atliekančių veiklos rūšių visuma, turinti apibrėžtą biudžetą, įgyvendinimo laikotarpį ir aiškiai nustatytus tikslus.	Skaičius	Sumuojami sėkmingai užbaigti verslo aplinkos gerinimo projektai.	Pirminiai šaltiniai: galutinė projekto įgyvendinimo ataskaita. Antriniai šaltiniai: mokėjimo prašymai (informacija pateikiama mokėjimo prašymo 3 punkte „Stebėsenos rodikliai“).	Rodiklis pasiekiamas, teikiant galutinę projekto įgyvendinimo ataskaitą, tai pažymima galutiniame mokėjimo prašyme. Kas ketvirtį su mokėjimo prašymu.	Projekto vykdytojas

_________________